#570: Mandi di Kolam Terbuka

Soalan
Assalamualaikum ustaz. Bolehkah mandi bersama keluarga di kolam mandi yang berada di tempat yang terbuka? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Kolam Mandi
Menurut Kamus Dewan, kolam bermaksud lubang atau lekuk di tanah yang berisi air. Manakala kolam renang pula bermaksud kolam mandi yang besar, yang dibuat daripada batu atau simen dan seumpamanya, di mana ia menjadi tempat untuk orang berenang.
[1]
Kewajipan Menutup Aurat
Pada asasnya, Islam telah mewajibkan setiap Muslim supaya menutup auratnya. Islam sentiasa menyuruh umatnya menutup aurat walaupun bersendirian dan jauh daripada pandangan masyarakat supaya sifat kesopanan diri itu menjadi akar umbi peribadi dan moralnya.
[2]
Dalam sebuah hadis yang diriwayatkan daripada Bahz bin Hakim, datuknya berkata:
يا رسول الله، عَوْرَاتُنَا، مَا نَأْتِي مِنْهَا وَمَا نَذَرُ؟ قَالَ: “احْفَظْ عَوْرَتَكَ إِلَّا مِنْ زَوْجَتِكَ أَوْ مَا مَلَكَتْ يَمِينُكَ” قال: قُلْتُ: يا رسول الله! أَرَأَيْتَ إِنْ كَانَ الْقَوْمُ بَعْضُهُمْ فِي بَعْضٍ؟ قَالَ: “إِنْ اسْتَطَعْتَ أَنْ لَا تُرِيَهَا أَحَدًا، فَلَا تُرِيَنَّهَا” قُلْتُ: يا رسول الله، فَإِنْ كَانَ أَحَدُنَا خَالِيًا؟ قَالَ: “فَاللَّهُ أَحَقُّ أَنْ يُسْتَحْيَا مِنْهُ مِنْ النَّاسِ”
Maksudnya
:
“Wahai Rasulullah! Tentang aurat kita, apa yang patut dipakai dan apa pula yang mesti ditinggalkan?
 Nabi SAW menjawab:
“Tutuplah auratmu itu, kecuali kepada isterimu atau jariah yang kamu miliki dirinya!”
 Tanyaku lagi:
“Bagaimana kalau orang ramai itu, apabila mereka bercampur gaul antara satu dengan yang lain?”
 Baginda SAW menjawab:
“Kalau boleh sampai tiada orang yang dapat melihatnya, maka jagalah ianya.”
 Aku bertanya lagi:
“Kalau kita duduk sendiri sahaja?”
 Baginda SAW menjawab:
“Allah itu lebih berhak manusia malu kepadanya.”
[3]
Seorang lelaki dilarang melihat aurat lelaki yang lain sebagaimana seorang perempuan dilarang melihat aurat perempuan yang lainnya. Diriwayatkan daripada Abu Sa’id al-Khudri R.A, Rasulullah SAW bersabda:
لاَ يَنْظُرُ الرَّجُلُ إِلىَ عَوْرَةِ الرَّجُلِ وَ لاَ اْلمــَرْأَةُ إِلىَ عَوْرَةِ اْلمــَرْأَةِ
Maksudnya
:
“Janganlah seorang lelaki memandang aurat lelaki yang lain dan janganlah pula seorang perempuan memandang aurat perempuan yang lain.”
[4]

Adab-Adab Berkaitan Mandi
Islam juga telah menetapkan adab-adab antaranya berkaitan mandi, hendaklah setiap Muslim itu bersembunyi daripada penglihatan orang lain agar tidak nampak atau kelihatan auratnya.
Hal ini disebut dalam hadis-hadis Nabi SAW, antaranya daripada Ya’la bin Umayyah R.A, Rasulullah SAW pernah melihat seorang lelaki mandi di tanah lapang. Lalu Baginda naik ke atas mimbar, memuji dan menyanjung Allah SWT, dan bersabda:
إِنَّ اللَّهَ عَزَّ وَجَلَّ حَلِيمٌ حَيِيٌّ سِتِّيرٌ يُحِبُّ الْحَيَاءَ وَالسّتْرَ فَإِذَا اغْتَسَلَ أَحَدُكُمْ فَلْيَسْتَتِرْ
Maksudnya
:
“Sesungguhnya Allah Azza wa Jalla Maha Penyayang, Maha Pemalu lagi Maha Penutup aib, menyukai sifat pemalu dan menutup (aib). Apabila seseorang di antara kamu hendak mandi, maka dia hendaklah menutup diri.“
[5]
Islam turut menetapkan larangan daripada memasuki tempat permandian umum yang akan terlihat auratnya kecuali dengan memakai kain. Begitu juga seseorang dilarang membiarkan isteri atau anak perempuannya untuk memasuki tempat permandian umum kecuali jika aman dari penglihatan dan pandangan orang lain. Diriwayatkan daripada Jabir R.A, Nabi SAW bersabda:
مَنْ كَانَ يُؤْمِنُ بِاللهِ وَالْيَوْمِ الآخِرِ فَلاَ يَدْخُلِ الْحَمَّامَ إِلاَّ بِمِئْزَرٍ مَنْ كَانَ يُؤْمِنُ بِاللهِ وَالْيَوْمِ الآخِرِ فَلاَ يُدْخِلْ حَلِيلَتَهُ الْحَمَّامَ
Maksudnya
:
“Barangsiapa yang beriman kepada Allah dan hari akhir, maka janganlah seorang lelaki memasuki bilik mandi umum kecuali dengan memakai kain. Barangsiapa yang beriman kepada Allah dan hari akhir, maka janganlah dia mengizinkan isterinya masuk ke tempat permandian umum.”
[6]
Manakala dalam hadis daripada Abu al-Mulaih al-Hazali, para perempuan dari penduduk Hims atau penduduk Syam pernah menemui Aisyah R.Anha, lalu Aisyah R.Anha berkata:
أَنْتُنَّ اللاَّتِي يَدْخُلْنَ نِسَاؤُكُنَّ الحَمَّامَاتِ ؟ سَمِعْتُ رَسُولَ اللهِ صَلَّى اللَّهُ عَلَيْهِ وَسَلَّمَ يَقُولُ : مَا مِنْ امْرَأَةٍ تَضَعُ ثِيَابَهَا فِي غَيْرِ بَيْتِ زَوْجِهَا إِلاَّ هَتَكَتِ السِّتْرَ بَيْنَهَا وَبَيْنَ رَبِّهَا.
Maksudnya
: “Apakah kamu yang biasa membiarkan wanita-wanita kamu masuk ke tempat permandian (umum)? Aku pernah mendengar Rasulullah SAW bersabda:
“Tidak ada seorang wanita pun yang melepas pakaiannya di selain rumah suaminya melainkan dia telah mengoyak tirai penutup (rasa malu) antara dia dan Tuhannya.”
[7]
Turut diriwayatkan daripada Ummu al-Darda’ R.Anha, beliau berkata, “Aku pernah keluar dari permandian umum lalu bertemu Nabi SAW. Baginda bersabda,
“Dari manakah engkau wahai Ummu al-Darda’?”
 Aku menjawab,
“Dari tempat permandian umum.”
 Lalu Baginda SAW bersabda:
وَالَّذِي نَفْسِي بِيَدِهِ ، مَا مِن امْرَأَةٍ تَضَعُ ثِيَابَهَا فِي غَيْرِ بَيْتِ أَحَدٍ مِنْ أُمَّهَاتِهَا ، إِلاَّ وَهِيَ هَاتِكَةٌ كُلَّ سِتْرٍ بَيْنَهَا وَبَيْنَ الرَّحْمَنِ
Maksudnya
: “Demi Zat yang jiwaku ada pada tangan-Nya, tidaklah seorang perempuan menanggalkan pakaiannya di selain rumah seorang daripada ibunya melainkan dia telah mengoyak setiap tirai penutup antara dirinya dan Allah SWT.”
[8]
Yang demikian kerana Allah menurunkan pakaian supaya mereka menutup aurat mereka dan ia adalah pakaian takwa. Maka apabila mereka (wanita) tidak bertakwa kepada Allah nescaya mereka mendedahkan aurat mereka, maka akan koyaklah tirai antara mereka dan Allah SWT.
[9]
Kesimpulan
Nas-nas yang dinyatakan di atas menunjukkan bahawa Rasulullah SAW menyuruh agar kita berhati-hati apabila pergi ke tempat mandi yang terbuka khususnya terhadap golongan wanita.
Menjawab isu yang timbul,
 kami berpandangan bahawa yang lebih utamanya carilah tempat-tempat yang sesuai untuk mengelakkan pendedahan aurat yang berlaku.
Sebagai contoh usaha yang dilakukan oleh pihak Hotel Tabung Haji yang
memisahkan kolam mandi lelaki dan wanita dari satu segi amat baik kerana dapat mengelakkan percampuran antara lelaki dan perempuan, sementelahan lagi dengan pakaian-pakaian yang sukar dikawal
. Apatah lagi membabitkan dengan orang bukan Islam atau mereka yang merasa hak kebebasan.
Begitu juga kawasan kolam mandi wanita hendaklah ditutup dengan dinding yang tinggi dan seolah-olah kolam mandi dalam sebuah bangunan.
Mutakhir ini, Alhamdulillah kami dapati sudah ada usaha-usaha daripada pereka fesyen Islam yang cuba membuat pakaian dengan bentuk-bentuk yang sifatnya amat baik serta patuh syari’ah. Kami memandangnya sebagai satu usaha yang sangat baik dan kami amat menyokong industri seperti ini hendaklah dikembangkan dengan lebih meluas.
Justeru,
marilah sama-sama kita cuba mengimplementasikan minat berenang sebagai contoh di kolam mandi boleh juga dilibatkan dengan wanita tetapi penuh dengan kesopanan dan tatasusila serta menutup aurat sehingga dapat mengelak sebarang bentuk fitnah sebagaimana yang kami cadangkan di atas.
Semoga Allah kurniakan kepada kita kefahaman dalam agama untuk mengikutinya dengan sebaik mungkin. Amin.
Wallahu a’lam.
Bertarikh: 24 Februari 2022 bersamaan 22 Rejab 1443H
[1]
 Lihat https://prpm.dbp.gov.my/cari1?keyword=kolam
[2]
 Lihat
al-Halal wa al-Haram fi al-Islam
, hlm.142
[3]
 Riwayat Ahmad (20034), Abu Daud (4019), al-Tirmizi (2769), Ibn Majah (1920), dan al-Baihaqi dalam Syu’ab al-Iman (7362)
[4]
 Riwayat Muslim (338), Abu Daud (4018), al-Tirmizi (2793) dan Ibnu Majah (661)
[5]
 Riwayat al-Nasa’i (406), Abu Daud (4012) dan al-Baihaqi dalam al-Sunan al-Kubra (956)
[6]
 Riwayat Ahmad (14706), al-Tirmizi (2953), al-Baihaqi dalam Syu’ab al-Iman (5596) dan al-Hakim dalam al-Mustadrak (7779)
[7]
 Riwayat Abu Daud (4010), al-Tirmizi (2803),  dan Ibnu Majah (3750)
[8]
 Riwayat Imam Ahmad (27578) dan al-Tabarani dalam al-Mu’jam al-Kabir (179)
[9]
 Lihat ‘
Aun al-Ma’bud,
9/33


#541: Mandi Tanpa Berpakaian

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Assalamualaikum ustaz. Saya pernah mendengar kisah tentang Nabi Musa AS yang mandi dengan tidak berpakaian. Boleh ustaz jelaskan kisah ini? Dan apa hukum mandi dengan tidak berpakaian ini? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Menurut pengarang kitab
al-Fiqh al-Manhaji
(1/223): Mandi menurut bahasa ialah mengalirkan air ke atas apa-apa sahaja. Manakala pada syara’ pula ialah mengalirkan air ke atas badan dengan niat yang tertentu. Mandi telah disyariatkan oleh Allah SWT sama ada untuk kebersihan ataupun untuk mengangkat hadas dan sama ada ia menjadi syarat sah ibadat ataupun tidak. Firman Allah SWT:
 وَيَسْـَٔلُونَكَ عَنِ ٱلْمَحِيضِۖ قُلْ هُوَ أَذًى فَٱعْتَزِلُوا۟ ٱلنِّسَآءَ فِى ٱلْمَحِيضِۖ وَلَا تَقْرَبُوهُنَّ حَتَّىٰ يَطْهُرْنَۖ فَإِذَا تَطَهَّرْنَ فَأْتُوهُنَّ مِنْ حَيْثُ أَمَرَكُمُ ٱللَّهُۚ إِنَّ ٱللَّهَ يُحِبُّ ٱلتَّوَّ‌ٰبِينَ وَيُحِبُّ ٱلْمُتَطَهِّرِينَ
Maksudnya:
“Mereka bertanya kepadamu tentang haid. Katakanlah: Haid itu adalah suatu kotoran. Oleh sebab itu hendaklah kamu menjauhkan diri dari wanita di waktu haidh. Dan janganlah kamu mendekati mereka, sebelum mereka suci. Apabila mereka telah suci, maka campurilah mereka itu di tempat yang diperintahkan Allah kepadamu. Sesungguhnya Allah menyukai orang-orang yang bertaubat dan menyukai orang-orang yang mensucikan diri.”
[1]

Kisah Nabi Musa AS Mandi dalam Keadaan Tidak Berpakaian
Terdapat sebuah hadis daripada Nabi SAW bahawa Nabi Musa AS mandi dalam keadaan tidak berpakaian di tempat yang jauh daripada orang ramai. Daripada Abu Hurairah R.A, bahawa Rasulullah  SAW bersabda:
كَانَتْ بَنُو إِسْرَائِيلَ يَغْتَسِلُونَ عُرَاةً، يَنْظُرُ بَعْضُهُمْ إِلَى بَعْضٍ، وَكَانَ مُوسَى صَلَّى اللهُ عَلَيْهِ وَسَلَّمَ يَغْتَسِلُ وَحْدَهُ، فَقَالُوا: وَاللهِ مَا يَمْنَعُ مُوسَى أَنْ يَغْتَسِلَ مَعَنَا إِلَّا أَنَّهُ آدَرُ، فَذَهَبَ مَرَّةً يَغْتَسِلُ، فَوَضَعَ ثَوْبَهُ عَلَى حَجَرٍ، فَفَرَّ الحَجَرُ بِثَوْبِهِ، فَخَرَجَ مُوسَى فِي إِثْرِهِ، يَقُولُ: ثَوْبِي يَا حَجَرُ، حَتَّى نَظَرَتْ بَنُو إِسْرَائِيلَ إِلَى مُوسَى، فَقَالُوا: وَالله مَا بِمُوسَى مِنْ بَأْسٍ، وَأَخَذَ ثَوْبَهُ، فَطَفِقَ بِالحَجَرِ ضَرْبًا».” فَقَالَ أَبُو هُرَيْرَةَ: وَالله إِنَّهُ لَنَدَبٌ بِالحَجَرِ، سِتَّةٌ أَوْ سَبْعَةٌ، ضَرْبًا بِالحَجَرِ.
Maksudnya: “Orang-orang Bani Israil dahulu mandi bertelanjang, mereka melihat kepada satu sama lain dan Nabi Musa A.S mandi seorang diri.” Maka mereka berkata: “Demi Allah, tiada yang menegah Musa mandi bersama melainkan kerana burut zakarnya.” Pernah sekali Musa pergi untuk mandi lalu meletakkan pakaiannya di atas batu. Maka batu itu lari membawa pakaiannya. Musa terus keluar (dari tempat mandinya) mengejar batu itu sambil berkata: “Pakaianku wahai batu.” Sehingga orang-orang Bani Israil melihat kepada Musa. Pada ketika itu barulah mereka berkata: “Tidak ada apa-apa kekurangan pun pada Musa. Musa mengambil pakaiannya dan memukul batu itu.” Abu Hurairah berkata: “Demi Allah sesungguhnya ada enam atau tujuh kesan pukulan di atas batu itu.”
[2]
Ibn al-Batthal menjelaskan: “Adapun mandian yang dilakukan Bani Israel dalam keadaan telanjang dengan melihat di antara satu dengan yang lain, maka ia menunjukkan
mereka menderhakai Musa pada perkara tersebut, tidak mengikut sunnahnya kerana baginda mandi sekira-kira tiada orang yang melihat kepada baginda dan mencari kawasan yang tiada orang
. Padahal wajib mereka mengikutnya pada perbuatan tersebut. Walaupun perbuatan mereka mandi telanjang ketika berseorangan di bawah pengetahuan Musa dan dia memperakuinya. Namun tidak wajib kita mengikutinya kerana dalam syariat kita hendaklah menutup aurat daripada ditonjolkan aurat pada mata-mata manusia. Ia adalah fardhu ke atas kita. Manakala menutupnya (aurat) dalam keadaan berseorangan adalah baik bukan wajib.”
[3]
Selain itu, terdapat hadis sahih lain, yang menceritakan bahawa Nabi Ayub AS juga mandi tanpa seurat benang. Sabda Nabi SAW:
بَيْنَا أَيُّوبُ يَغْتَسِلُ عُرْيَانًا فَخَرَّ عَلَيْهِ جَرَادٌ مِنْ ذَهَبٍ، فَجَعَلَ أَيُّوبُ يَحْتَثِي فِي ثَوْبِهِ، فَنَادَاهُ رَبُّهُ يَا أَيُّوبُ، أَلَمْ أَكُنْ أَغْنَيْتُكَ عَمَّا تَرَى قَالَ بَلَى وَعِزَّتِكَ وَلَكِنْ لاَ غِنَى بِي عَنْ بَرَكَتِكَ
Maksudnya: “
Sewaktu Nabi Ayyub AS mandi dalam keadaan bogel/telanjang, tiba-tiba jatuhlah di depannya seekor belalang emas. Ayyub pun segera hendak mengambil kainnya, maka baginda pun dipanggil oleh Tuhannya, “Wahai Ayyub, bukankah engkau telah cukup kaya hingga tidak memerlukan lagi barang (belalang emas) yang kau lihat itu?” Ujar Ayyub, “Benar wahai Tuhanku, tetapi aku tidak boleh mengabaikan keberkatan-Mu.”

[4]
Imam al-Bukhari sendiri dalam Sahihnya telah meletakkan bab: “
Orang yang Mandi Berseorangan dalam Keadaan Bersendirian, dan Orang yang Menutup Aurat, Maka Menutup Aurat Adalah Lebih Baik.”
Al-Hafiz Ibn Hajar dalam
Fath al-Bari

(1/387) berkata: “
Imam al-Bukhari menggunakan hadis tentang kisah Nabi Musa dan Nabi Ayyub ini sebagai hujah bahawa dibolehkan bertelanjang ketika mandi.
 Hal ini kerana, menurut Ibn Battal bahawa Nabi Musa dan Nabi Ayyub adalah Nabi yang kita diperintahkan untuk mengikuti mereka. Tetapi kaedah pendalilan dari hadith ini tepat jika kita berpegang kepada prinsip kaedah dalil syarak para Nabi terdahulu sebelum syariat kepada Nabi Muhammad dan berpegang ia adalah syarak bagi kita juga.
Kemudian, Ibn Hajar berkata bentuk pendalilan yang lebih jelas ialah dengan mengatakan Nabi SAW menceritakan kisah dua Nabi ini, tanpa memberi sebarang komentar dari sudut mereka mandi telanjang. Ini bermakna syarak mereka dalam hal ini bersamaan dengan syarak kita.
Oleh itu, hukum mandi telanjang adalah makruh dan sebahagian Syafieyyah menguatkan pendapat haram. Al-Hafiz berkata: “
Yang masyhur adalah makruh jika bersendirian.
”
Ibn al-Muhallab berkata:
“Dalam hadith Musa dan Ayub adalah dalil keharusan bertelanjang ketika berseorangan untuk tujuan mandi dan sebagainya , sekira-kira tenteram daripada mata-mata manusia kerana Ayub dan Musa adalah antara manusia yang diperintahkan kita agar mengikut petunjuk mereka.”
[5]
Dalil keharusan di atas adalah berdasarkan syarak umat sebelum kita.
Ibn Hajar mengatakan: “Kesimpulannya, hukum sesiapa yang mandi tanpa sebenang urat (telanjang) sekiranya dia berada di tempat yang tersembunyi dan tidak dilihat oleh sesiapapun yang diharamkan ke atasnya melihat aurat orang tersebut, maka halal baginya untuk melakukannya. Tetapi yang afdhal adalah menutup auratnya kerana segan atau malu dengan Allah taala. Jika dia mandi sekira-kira dapat dilihat oleh seseorang maka haram orang tersebut melihat auratnya dan wajib ke atasnya menutup auratnya daripada orang tersebut secara ijmak sebagaimana diriwayatkan.”
[6]
Imam al-Nawawi berkata:
“ Inilah mazhab kita (harus mandi telanjang). Dan al-Qadhi ‘Iyadh menukilkan daripada majoriti ulama tentang keharusan mandi dalam keadaan telanjang ketika berseorangan.”
[7]

Penutup
Berdasarkan keterangan di atas jelaslah bahawa
 hukum

membuka aurat dalam keadaan berseorangan adalah
:
Haram : Jika tiada keperluan atau hajat tertentu.
Harus : Jika ada keperluan seperti seseorang itu ingin melakukan qadha hajat, mandi,
tabarrud
 (menghilangkan suasana panas), berubat, dan menukar pakaian.
Justeru, dapat difahami bahawa
hukumnya adalah harus bagi seseorang mandi dalam keadaan telanjang tetapi hendaklah tidak di tempat terbuka atau dapat dilihat oleh orang lain. Begitu juga sepatutnya seseorang Muslim hendaklah menjaga maruahnya dan tidak mendedahkan aib diri sendiri di hadapan orang lain
.
Bahkan Rasulullah SAW bersabda:
الحَيَاءُ مِن الإِيمَان
Maksudnya
: “
Malu itu sebahagian daripada Iman
.”
[8]
Selain itu, antara adab yang perlu dijaga oleh seorang yang ingin mandi tanpa sebenang urat pun adalah sebagaimana disarankan oleh sebahagian fuqaha:
“Sesiapa yang mandi tanpa sebarang pakaian (telanjang) disunatkan ketika menanggalkan pakaian mengucapkan “Dengan nama Allah, tiada yang berhak disembah melainkannya” kerana ia mampu menutup seseorang daripada terkena panahan mata-mata jin.”
[9]
Wallahu a’lam.
Bertarikh: 21 Februari 2022 bersamaan 19 Rejab 1443H

[give_form id=”14962″]
[1]
 Surah al-Baqarah: 222
[2]
 Riwayat al-Bukhari (278)
[3]
 Lihat
Syarah

Sahih al-Bukhari,
1/392
[4]
 Riwayat al-Bukhari (279)
[5]
 Lihat
Syarah Sahih al-Bukhari
 oleh Ibn al-Batthal, 1/393
[6]
 Dinukilkan dalam
Mirqaat al-Mafatih Syarah li Misykaat al-Masabiih
, 2/368
[7]
 Lihat
al-Majmu’ Syarh al-Muhazzab,
2/197
[8]
 Riwayat al-Bukhari (24)
[9]
 Perkara ini disebut oleh al-Dimyathi dalam kitabnya
I`anah al-Talibin
, 1/97


#1105: Mandi Wajib Selepas IVF?

Soalan:
Adakah pasangan yang melalui proses IVF (persenyawaan di luar rahim) perlu mandi hadas?

Jawapan:
Dalam menjawab persoalan di atas, amatlah patut kita mengetahui maksud dan makna IVF itu sendiri serta proses yang dilakukan oleh pihak yang berautoriti. Memahami persoalan adalah separuh daripada jawapan. Begitu juga membina satu-satu hukum mestilah berdasarkan kefahaman yang jelas dengan
tasawwur
yang nyata. Kaedah fiqh menyebut:
الْحُكْمُ عَلَى الشَّيْءِ فَرْعٌ عَنْ تَصَوُّرِهِ
Ini merupakan kaedah yang masyhur dan amat mulia di kalangan ulama yang merentasi mazhab. Al-Jurjani dalam kitabnya yang masyhur berkata: “Tasawwur merupakan menghasilkan gambaran sesuatu pada akal dengan tepat. Bukanlah maksud dengan tasawwur dalam kaedah ini semata-mata gambaran pada zihin pada akal dari sesuatu. (Lihat
al-Ta’rifat
, hlm. 59)
Abu al-Baqa’ al-Kafawi berkata: “Tasawwur kadang-kadang dengan maksud ilmu atau pengetahuan. Dan ia bukanlah berdasarkan kepada tasawwur yang dusta. Justeru, tasawwur yang dimaksudkan dalam kaedah ini ialah tasawwur yang penuh dengan ilmu yang mendalam tentang sesuatu perkara. Ini kerana tasawwur tersebut adalah
dhabit
pada
zihin
 dan fikir yang selamat daripada kesilapan. (Lihat
al-Kulliyyat
, hlm. 290)
Definisi IVF : Persenyawaan In Vitro (IVF) atau bayi tabung uji merupakan satu teknologi bantuan reproduktif bagi membantu pasangan yang mengalami masalah kesuburan. Proses ini melibatkan persenyawaan ovum atau oosit oleh sperma di luar badan manusia selepas teknik bantuan reproduktif yang lain telah menemui kegagalan.
Proses IVF: Proses rawatan bermula dengan merangsang ovari untuk menghasilkan folikel yang banyak. Proses hiperstimulasi ovari ini, adalah bergantung kepada umur, protokol dan dos FSH (
follicular stimulating hormone
) yang diberikan. Analog FSH yang disuntik akan diperhatikan dan dipantau secara berkala termasuk pemantauan perkembangan folikel sehingga hari ke 10 suntikan.
Suntikan hCG (
human chorionic gonadotropin
) akan diberi kepada pesakit bagi membantu mematangkan ovum dan diikuti dengan prosedur pengambilan ovum selepas 34 hingga 36 jam hCG telah diberikan. Pengambilan ovum akan dilakukan melalui vagina dengan berpandukan imbasan ultrasound. Cecair folikel akan dipindahkan kepada embriologis bagi mengenalpasti kehadiran oosit.
Sperma akan diproses di dalam makmal sebagai persediaan persenyawaan dengan menyingkirkan cecair seminal dan sel yang tidak aktif.  Sperma dan oosit akan dieramkan bersama selama 1 hingga 4 jam bagi membolehkan persenyawaan berlaku. Oosit yang telah bersenyawa akan diperhatikan melalui kehadiran dua pronuklei. Kemudian, embrio akan dipindahkan ke dalam media yang khusus sekurang-kurangnya 48 jam sehingga berkembang menjadi enam hingga lapan sel embrio.  Teknik menyuntik seekor sperma ke dalam oosit (ICSI) akan dilakukan bagi membolehkan persenyawaan berlaku bagi pesakit yang mengalami masalah kekurangan bilangan sperma.
Perkembangan embrio selepas persenyawaan akan diperhatikan sehingga embrio dimasukkan ke dalam rahim ibu dengan menggunakan kateter halus melalui vagina. Embriologis akan mendokumenkan bilangan sel, perkembangan dan peratusan fragmentasi embrio. Usia dan bilangan embrio yang akan dipindahkan semula ke dalam rahim ibu, bergantung kepada bilangan embrio yang berkualiti, umur pesakit wanita dan pelbagai faktor kesihatan yang lain. (Lihat
http://www.myhealth.gov.my/bayi-tabung-uji-ivf/
)
Berdasarkan kepada penerangan di atas, saya berpendapat tidak perlu mandi wajib kerana antara sebab yang membawa kepada mandi wajib ialah memasukkan zakar ke dalam faraj yang disebut sebagai
‘ilaj al-hasyafah
atau
al-zakar
. Perkara ini tidak berlaku.
Hal ini berdasarkan kepada hadith yang diriwayatkan Aisyah R.Anha, bahawa Rasulullah SAW bersabda :
إذَا الْتَقَى الْخِتَانَانِ فَقَدْ وَجَبَ الْغُسْلُ وَإِنْ لَمْ يُنْزِلْ
Maksudnya:
“Apabila dua kemaluan (zakar dan faraj) bertemu, maka wajib mandi walaupun tidak inzal (keluar air mani)”
Riwayat Muslim (105)
Begitu juga, keluar air mani. Juga tidak berlaku bagi perempuan. Adapun memasukkan kateter yang halus melalui vagina, ia tidak merangsang dan tidak membawa syahwat. Bahkan, kadang-kadang menyebabakan rasa sakit.
Keduanya
, bagi lelaki yang diambil air maninya melalui proses mengeluarkan mani secara biasa atau digunakan kaedah masturbasi (
masturbate
) atau onani dengan tapak tangan dan seumpamanya dan bukan seperti bersetubuh, maka hendaklah dia mandi wajib, kerana salah satu sebab mandi wajib dengan sebab keluarnya mani.
Ini berdasarkan hadis daripada Abi Sa’id al-Khudri RA, bahawa Rasulullah SAW bersabda:
إنَّمَا الْمَاءُ مِنْ الْمَاءِ
Maksudnya:
“Sesunguhnya (mandi) air itu kerana disebabkan keluar air mani.”
Riwayat Muslim (343)
Saya berdoa kepada Allah semoga pasangan yang melakukan proses IVF dikurniakan zuriat yang soleh yang menjadi penyejuk mata hati serta penyambung warisan kedua ibu bapanya. Marilah sama-sama kita berdoa sebagaimana Nabi Allah Ibrahim berdoa:
رَبَّنَا هَبْ لَنَا مِنْ أَزْوَٰجِنَا وَذُرِّيَّٰتِنَا قُرَّةَ أَعْيُنٍ وَٱجْعَلْنَا لِلْمُتَّقِينَ إِمَامًا
Maksudnya:
“Ya Tuhan kami, anugerahkanlah kepada kami isteri-isteri kami dan keturunan kami sebagai penyenang hati (kami), dan jadikanlah kami imam bagi orang-orang yang bertakwa.”


#38 Mangga Cinta Pengikat Cinta?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
SOALAN
Apakah hukum seseorang memasang
love padlock
 di tempat-tempat tertentu, dengan berharap akan bertemu jodoh atau jodoh dengan pasangannya akan berkekalan?
JAWAPAN
Cinta yang ikhlas lahir daripada hati yang meletakkan sepenuhnya rasa penghambaan kepada Allah SWT. Cinta yang sebenar bukan lahir daripada ikhtiar yang syirik dan khurafat kepada-Nya. Tidak ada yang boleh memberi keburukan atau kebaikan melainkan Allah SWT. Firman-Nya:
Islam telah meletakkan dasar pegangan yang kukuh bahawa tiada apa yang boleh memberi manfaat dan mudarat melainkan Allah SWT. Firman Allah SWT:
وَإِن يَمْسَسْكَ اللَّـهُ بِضُرٍّ فَلَا كَاشِفَ لَهُ إِلَّا هُوَ ۖ وَإِن يُرِدْكَ بِخَيْرٍ فَلَا رَادَّ لِفَضْلِهِ ۚ يُصِيبُ بِهِ مَن يَشَاءُ مِنْ عِبَادِهِ ۚ وَهُوَ الْغَفُورُ الرَّحِيمُ
Maksudnya:
“Dan jika Allah mengenakan engkau dengan sesuatu yang membahayakan, maka tiada sesiapa pun yang akan dapat menghapuskannya melainkan Dia; dan jika Ia menghendaki engkau beroleh sesuatu kebaikan, maka tiada sesiapapun yang akan dapat menghalangi limpah kurniaNya. Allah melimpahkan kurniaNya itu kepada sesiapa yang dikendakiNya dari hamba-hambaNya, dan Dia lah yang Maha Pengampun lagi Maha Mengasihani.”
[1]
Ibnu Kathir berkata: “Sesungguhnya kebaikan, keburukan, manfaat dan bahaya hanyalah milik Allah SWT sahaja. Tidak ada sesuatu pun menyekutui-Nya dalam hal yang demikian. Maka hanya Allah sahajalah yang berhak diibadahi. Tidak ada sekutu bagi-Nya.”
[2]
Mempercayai
love padlock
mampu mengikat dan “mengunci” cinta seseorang dengan pasangannya termasuk dalam
tiyarah
atau
tatayyur.
 Daripada Abdullah bin Mas’ud R.A, Rasulullah SAW bersabda:
الطِّيَرَةُ شِرْكٌ، الطِّيَرَةُ شِرْكٌ ، ثَلاَثًا ، وَمَا مِنَّا إِلاَّ وَلَكِنَّ اللَّهَ يُذْهِبُهُ بِالتَّوَكُّلِ.
Maksudnya:
“Al-Tiyarah adalah syirik, al-Tiyarah adalah syirik (Baginda menyebutnya tiga kali) dan setiap orang pasti (pernah terlintas dalam hatinya sesuatu dari hal ini). Hanya sahaja Allah SWT menghilangkannya dengan tawakkal.”
[3]
Menurut Ibn al-Qayyim,
“Istilah tatayyur atau tiyarah berasal daripada perkataan al-tayr (الطير) iaitu bermakna burung. Dalam kepercayaan masyarakat Arab Jahiliyah, apabila mereka akan mengadakan perjalanan, mereka akan terlebih dahulu melepaskan burung. Sekiranya burung itu terbang ke kanan, maka ia dikenali sebagai sa’ih, mereka akan gembira dan perjalanan dibolehkan. Sebaliknya, jika ke kiri iaitu barih, ia bermakna sial dan mereka akan bersedih kerana ia memberi petanda musibah akan menimpa lantas mereka akan menangguhkan pemergian.”
[4]
Haram
 hukumnya memasang mangga cinta (
love padlock
) dengan harapan akan bertemu jodoh atau kekal jodohnya dengan kekasih hatinya. Berdoalah kepada pemilik hati iaitu Allah SWT dan berusahalah dengan mengikut lunas syarak untuk mendapatkan cinta yang boleh mendekatkan diri kepada Allah SWT.
Wallahu a’lam.
[1]
 Surah Yunus: 107
[2]

Tafsir al-Quran al-‘Azim
, 7/407
[3]
 Riwayat Abu Daud, no. 3910, Ibn Majah, no. 3538 dan al-Tirmizi, no.1614
[4]
 Miftah Dar al-Sa’adah
, m. 584-585


#600: Melakukan Solat Sunat Berjemaah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Boleh jelaskan tentang hukum melakukan solat sunat secara berjemaah? Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat sunat merupakan antara amalan atau ibadat yang dituntut oleh syara‘ untuk dikerjakan. Solat-solat sunat yang dianjurkan tersebut juga menjanjikan fadhilat dan ganjaran yang tersendiri. Antaranya adalah, ia mampu menambah atau menampung kekurangan dalam solat fardhu seseorang. Dalam sebuah hadis daripada Abu Hurairah R.A, bahawa Nabi SAW bersabda:
إِنَّ أَوَّلَ مَا يُحَاسَبُ بِهِ الْعَبْدُ يَوْمَ الْقِيَامَةِ مِنْ عَمَلِهِ صَلاَتُهُ، فَإِنْ صَلَحَتْ فَقَدْ أَفْلَحَ وَأَنْجَحَ، وَإِنْ فَسَدَتْ فَقَدْ خَـابَ وَخَسِرَ، فَإِنِ انْتَقَصَ مِنْ فَرِيْضَةٍ شَيْئًا، قَـالَ الرَّبُّ تَبَـارَكَ وَتَعَالَى: اُنْظُرُوْا هَلْ لِعَبْدِي مِنْ تَطَوُّعٍ، فَيُكَمَّلُ بِهِ مَا انْتَقَصَ مِنَ الْفَرِيْضَةِ ثُمَّ يَكُوْنُ سَائِرُ عَمَلِهِ عَلَى نَحْوِ ذَلِكَ.
Maksudnya:
“Sesungguhnya amalan yang pertama kali dihisab daripada seorang hamba pada hari Kiamat adalah solatnya. Jika solatnya baik, maka beruntung dan selamatlah dia. Namun, jika rosak, maka rugi dan celakalah dia. Jika dalam solat fardhunya ada yang kurang, maka Rabb Yang Maha Suci dan Maha Mulia berfirman: ‘Lihatlah, adakah hamba-Ku memiliki solat sunat.’ Jika dia memiliki solat sunat, maka solat fardhunya disempurnakan oleh solat sunat tadi. Kemudian dihisablah seluruh amalan wajibnya sebagaimana tadi.”
[1]
Pengarang kitab
al-Fiqh al-Manhaji
[2]
 ketika menjelaskan berkenaan solat-solat sunat atau solat
nafal
 menyebut: Perkataan
nafal
(
النَّفَلُ
) dari segi bahasa bererti
tambahan.
Manakala pada istilah ialah solat lain solat fardhu. Ia dinamakan demikian kerana solat tersebut adalah tambahan  kepada solat fardhu. Solat ini juga disebut
sunat, mandub
atau
mustahab.
Solat sunat terbahagi kepada dua bahagian. Satu bahagian tidak sunat dilakukan secara berjemaah dan satu bahagian lagi sunat dilakukan secara berjemaah.
Berkenaan solat yang tidak sunat dilakukan secara berjema’ah, ia boleh dibahagikan kepada dua, iaitu solat yang mengiringi solat-solat fardhu, dan solat sunat yang tidak mengikut solat fardhu.
Pertama:
Solat sunat mengiringi solat fardhu.
Solat sunat yang mengiringi solat fardhu terbahagi kepada dua iaitu sunat
muakkad
dan sunat yang
tidak muakkad
. Solat sunat
muakkad
ialah solat sunat dua rakaat sebelum solat fardhu Subuh, dua rakaat sebelum dan selepas solat fardhu Zuhur, dua rakaat selepas solat fardhu Maghrib dan dua rakaat selepas solat Isya’. Solat yang paling
muakkad
 antara semua solat sunat tersebut ialah dua rakaat solat
Fajar
.
[3]
Kedua:
Solat yang Tidak Mengiringi Solat Fardhu
Solat sunat ini juga terbahagi kepada dua, iaitu solat sunat yang ditentukan namanya serta mempunyai waktu yang tertentu, dan solat sunat
mutlaq
 yang tidak ditentukan nama dan waktunya.
Solat sunat yang ditentukan namanya serta mempunyai waktu yang tertentu adalah seperti berikut:
Solat
Tahiyyatul Masjid.
Tahiyyatul Masjid
 ialah solat dua rakaat yang dilakukan oleh setiap orang yang masuk ke dalam masjid sebelum dia duduk.
Solat
Solat
witir
 ialah sunat
muakkad.
[4]
 Ia dinamakan demikian kerana ditamatkan dengan satu rakaat, dan berbeza dengan solat yang lain. Sekurang-kurang solat
Witir
 ialah satu rakaat, tetapi makruh melakukannya satu rakaat sahaja. Sekurang-kurang sempurna solat Witir ialah tiga rakaat, iaitu melakukannya secara dua rakaat bersambung dan satu rakaat lagi berasingan. Sementara yang paling sempurna adalah melakukannya sebanyak sebelas rakaat dengan mengucap salam selepas setiap dua rakaat dan diakhiri dengan satu rakaat.
Qiamullail
[5]
 ialah solat malam yang dinamakan
Tahajjud
jika dilakukan selepas tidur. Ini kerana perkataan
Tahajjud
bererti meninggalkan tidur.
Qiamullail
 ialah solat sunat yang tidak ditentukan bilangan rakaatnya dan dilakukan selepas terjaga daripada tidur sebelum azan Subuh.
Solat
Sekurang-kurang solat
Dhuha
 ialah dua rakaat, dan yang lebih sempurna ialah lapan rakaat. Cara yang
 afdhal
 melakukan solat tersebut ialah dengan memisahkan setiap dua rakaat.
Solat
 Solat
Istikharah
 ialah solat sunat sebanyak dua rakaat
[6]
 yang boleh dilakukan pada waktu-waktu yang tidak makruh.
[7]
 Solat ini sunat dilakukan oleh sesiapa yang menginginkan sesuatu perkara yang harus sedangkan dia tidak mengetahui kebaikan perkara tersebut. Selepas bersolat
Istikharah
, sunat berdoa dengan doa yang
 ma’thur
.
Jika Allah SWT melapangkan dadanya untuk melakukan perkara itu selepas mengerjakan solat tersebut maka lakukanlah, dan jika sebaliknya janganlah melakukannya.
Manakala berkenaan solat sunat
 mutlaq
 yang tidak ditentukan nama dan waktunya, ia boleh dilakukan sebanyak mana yang dikehendaki dan pada bila-bila masa yang tidak makruh bersolat. Hal ini berdasarkan hadith, Nabi SAW bersabda kepada Abu Dzar RA:
الصَّلاَةُ خَيْرُ مَوْضُوْعٍ اسْتَكْثِرْ أَوْ أَقِلَّ
Maksudnya:
“
Solat adalah sebaik-baik amalan. Justeru, lakukanlah sebanyak-banyaknya atau sekurang-kurangnya.
”
[8]
Ketika melakukanlah solat
Mutlaq
, sunat mengucap salam setiap kali selesai dua rakaat sama ada dilakukan pada waktu malam atau siang hari.

Solat yang Sunat Dilakukan Secara Berjema’ah
Semua solat sunat yang telah disebutkan tidak sunat melakukannya secara berjemaah. Manakala solat sunat yang sunat berjemaah ialah solat sunat dua Hari Raya, solat Tarawih, solat Gerhana Matahari dan Bulan serta solat Minta Hujan (
Istisqa’
).
[9]
Isu Solat Sunat Berjemaah
Dalam menjawab persoalan di atas, kami nyatakan seperti berikut:
Di dalam nas-nas syarak, di sana terdapat beberapa riwayat yang menunjukkan bahawa solat sunat pernah dilakukan secara berjamaah pada zaman Rasulullah SAW. Antara contohnya adalah seperti solat gerhana bulan atau gerhana matahari, solat istisqa’ iaitu solat minta hujan, serta qiyam Ramadhan.
Para fuqaha mengatakan bahawa berjemaah ketika solat gerhana adalah sunnah. Fuqaha al-Syafieyyah dan al-Hanabilah berpendapat bahawa kedua-duanya adalah sunnah di antara gerhana bulan dan juga gerhana matahari untuk dilakukan secara berjamaah. Ini berdasarkan sebuah riwayat daripada Abu Bakrah R.A beliau berkata
كُنَّا عِنْدَ رَسُولِ اللَّهِ صلى الله عليه وسلم فَانْكَسَفَتِ الشَّمْسُ، فَقَامَ النَّبِيُّ صلى الله عليه وسلم يَجُرُّ رِدَاءَهُ حَتَّى دَخَلَ الْمَسْجِدَ، فَدَخَلْنَا فَصَلَّى بِنَا رَكْعَتَيْنِ، حَتَّى انْجَلَتِ الشَّمْسُ فَقَالَ صلى الله عليه وسلم: إِنَّ الشَّمْسَ وَالْقَمَرَ لاَ يَنْكَسِفَانِ لِمَوْتِ أَحَدٍ، فَإِذَا رَأَيْتُمُوهُمَا فَصَلُّوا، وَادْعُوا، حَتَّى يُكْشَفَ مَا بِكُمْ
Maksudnya
: Kami berada di sisi Rasulullah SAW, kemudian berlakunya gerhana matahari. Maka Nabi S.A.W pun berdiri seraya memakai rida’ sehingga baginda masuk ke dalam masjid. Maka baginda pun menjadi imam solat bersama kami sehingga selesai gerhana. Lalu baginda S.A.W bersabda : Sesungguhnya gerhana matahari dan bulan itu tidak berlaku disebabkan kematian seseorang. Jika kalian melihatnya maka solatlah serta berdoa, sehinggalah tamat gerhana
.
[10]
Berdasarkan hadis di atas, kita dapat melihat bahawa Rasulullah SAW melaksanakan solat gerhana ini secara berjamaah. Ini menguatkan pendapat golongan yang mengatakan bahawa dibolehkan untuk berjamaah dalam solat sunat.
Manakala berkenaan solat istisqa (meminta hujan) pula, dalil yang menunjukkan bahawa Nabi SAW melakukannya secara berjamaah adalah berdasarkan sebuah riwayat daripada Abdullah Ibn Abbas R.Anhuma beliau berkata :
 خَرَجَ رَسُولُ اللَّهِ صَلَّى اللَّهُ عَلَيْهِ وَسَلَّمَ مُتَبَذِّلًا مُتَوَاضِعًا مُتَضَرِّعًا حَتَّى أَتَى الْمُصَلَّى فَرَقَى عَلَى الْمِنْبَرِ وَلَمْ يَخْطُبْ خُطَبَكُمْ هَذِهِ وَلَكِنْ لَمْ يَزَلْ فِي الدُّعَاءِ وَالتَّضَرُّعِ وَالتَّكْبِيرِ ثُمَّ صَلَّى رَكْعَتَيْنِ كَمَا يُصَلِّي فِي الْعِيدِ
Maksudnya:
 “Rasulullah SAW telah keluar dalam keadaan tidak berpakaian kemas, penuh tawadhu’, serta merendah diri sehinggalah baginda sampai ke tanah lapang lalu baginda naik ke atas mimbar dan tidak berkhutbah sebagaimana biasa. Akan tetapi baginda berterusan berdoa, menunduk diri, bertakbir, kemudian baginda solat dua rakaat sebagaimana pada hari raya
.”
[11]
Begitulah juga dengan qiyam Ramadhan, ataupun solat tarawih. Ia juga digalakkan untuk dilakukan secara berjamaah. Terdapat beberapa riwayat yang menyatakan hal tersebut antaranya adalah sebuah hadis daripada Abu Zar al-Ghifari R.A beliau berkata bahawa Rasulullah SAW bersabda:
إِنَّهُ مَنْ قَامَ مَعَ الإِمَامِ حَتَّى يَنْصَرِفَ كَتَبَ اللَّهُ لَهُ قِيَامَ لَيْلَةٍ
Maksudnya: “
Sesungguhnya sesiapa yang qiyam (solat malam) bersama Imam sehingga imam selesai, Allah akan menuliskan ganjaran untuknya qiyam sepanjang malam
.”
[12]
Syeikh al-Mubarakfuri menjelaskan: Ditanyakan kepada Imam Ahmad: Adakah kau suka seorang lelaki solat bersama orang ramai (secara berjamaah) pada bulan Ramadhan atau kau suka dia solat secara bersendirian? Maka Imam Ahmad menjawab : Aku suka jika dia solat berjemaah bersama orang ramai, dan aku juga suka sekiranga dia solat bersama dengan imam dan turut witir bersamanya. Nabi SAW bersabda: Sesungguhnya seorang lelaki itu apabila dia qiyam bersama dengan imam sehingga imam selesai, nescaya dituliskan untuknya ganjaran qiyam sepanjang malamnya. Kata Imam Ahmad lagi: Dia qiyam secara berjemaah dan solat witir bersama mereka sehingga lah imam selesai. Kata Abu Daud : Aku melihat Imam Ahmad Rahimahullah, beliau berwitir pada bulan Ramadan bersama imamnya kecuali pada malam yang aku tidak menghadirinya.
[13]
Maka demikianlah beberapa solat sunat yang dilakukan secara berjamaah pada zaman Rasulullah SAW berserta riwayat-riwayat yang telah kami sertakan berkenaan hal tersebut. Namun, persoalan timbul sama ada boleh juga berjemaah pada solat-solat sunat yang lainnya seperti solat tahiyatul masjid, solat rawatib, solat dhuha, dan seumpamanya adakah ianya juga boleh dilakukan secara berjamaah?
Berikut kami nukilkan beberapa pendapat para ulama berkaitan isu ini. Kata al-Hafiz Ibn Hajar al-Asqalani apabila mengulas tajuk bab yang diletakkan oleh Imam al-Bukhari di dalam Sahihnya (Solat Nafilah Secara Berjamaah): Maksudnya adalah solat sunat yang mutlak, dan ia juga boleh jadi solat yang lebih umum dari itu. Ibn Wahb meriwayatkan daripada Malik bahawa beliau berkata: Tidak mengapa untuk seseorang itu menjadi imam kepada sebuah kumpulan. Adapun sekiranya perbuatan itu (solat sunat berjamaah) menjadi masyhur lalu dihimpunkan orang ramai maka ini tidak dibolehkan. Ini terbina di atas kaedah sad al-zarai’ (menghalang jalan-jalan) kerana takut orang yang tiada ilmu akang menyangka bahawa solat sunat itu sebagai solat fardhu. Ibn Habib dari kalangan mazhab Malik mengecualikan qiyam Ramadhan kerana telah masyhurnya ia secara berjamaah sebagaimana yang telah dilakukan oleh para sahabat dan golongan selepas mereka.
[14]
Ibn Qudamah al-Maqdisi menyebut: Boleh untuk solat sunat secara berjamaah dan boleh juga secara bersendirian. Kerana Nabi SAW melakukan kedua-duanya (kadang berjamaah dan kadang bersendirian). Dan kebanyakan solat sunat baginda adalah secara bersendirian.
[15]
Syeikh al-Buhuti mengatakan: Solat sunat secara sembunyi itu lebih afdhal dan tidak mengapa untuk ia dilakukan secara berjamaah. Kata Al-Majd dan selainnya: Melainkan jika ia dijadikan sebagai adat kebiasaan dan juga sunnah.
[16]
Para fuqaha Syafieyyah seperti Imam al-Khatib al-Syarbini mengatakan: Sesungguhnya semua solat yang tidak disunatkan untuk berjamaah padanya adalah boleh untuk ia dilakukan secara berjamaah. Ini diambil dari perbuatan Umar yang mengumpulkan orang ramai untuk solat taraweh.
[17]
Kata Imam al-Nawawi: Sesungguhnya solat-solat sunat itu tidak disyariatkan padanya untuk berjamaah, melainkan pada solat dua hari raya, solat gerhana, dan solat istisqa’. Demikian juga solat tarawih dan witir selepas tarawih. Sesungguhnya jamaah di dalam semua solat tersebut adalah afdhal. Adapun baki-baki solat sunat yang lain seperti solat rawatib yang dilakukan bersama solat-solat fardhu, solat dhuha, dan juga solat-solat sunat yang mutlak, maka tidak disyariatkan pada semua itu untuk berjamaah, iaitu tidak disunatkan. Akan tetapi jika seseorang melakukannya secara berjamaah maka ia dibolehkan. Tidak dikatakan yang perbuatan itu makruh. Imam Al-Syafie telah menaskan di dalam Mukhtasar Al-Buwaithi dan Mukhtasar Al-Rabi’ bahawa tidak mengapa berjemaah dalam solat sunat.
[18]
Kesimpulan
Setelah kami meneliti pendapat-pendapat yang kami nukilkan di atas,
kami cenderung kepada pendapat bahawa dibolehkan untuk melakukan solat sunat secara berjamaah. Terutamanya seperti solat tarawih, istisqa, solat dua hari raya, dan solat gerhana.
Adapun solat sunat selainnya, yang tidak terdapatnya nas yang menunjukkan ia disyariatkan secara berjamaah, maka hukumnya adalah dibolehkan untuk didirikan secara berjamaah. Namun, hendaklah ia tidak dilakukan secara selalu dan berterusan sehingga menjadi suatu adat kebiasaan
.
Wallahu a’lam.
Bertarikh: 25 Februari 2022 bersamaan 23 Rejab 1443H

[give_form id=”14962″]
[1]
 Riwayat al-Nasa’ie (451), (452) dan al-Tirmizi (411)
[2]
 Lihat
al-Fiqh al-Manhaji
, 1/509-528
[3]
 Berkenaan pembahagian ini juga, kami telah jelaskan dalam Ahkam Syari’yyah sebelum ini dengan tajuk:
#78 Solat Rawatib yang Muakkad dan Tidak Muakkad
. (https://maktabahalbakri.com/78-2/)
[4]
 Mengikut mazhab Hanafi, hukumnya adalah wajib. Walaupun begitu, pendapat jumhur ulama’ yang mengatakan sunat
muakkad
, adalah lebih kuat berdasarkan hadith Sayyidina Ali RA yang bermaksud:
Solat Witir tidaklah wajib seperti solat yang diwajibkan atas kamu, tetapi Rasulullah SAW melakukannya.
[5]
 Semua ulama’ sepakat menetapkan solat Q
iamullail
 atau
Tahajjud,
 hukumnya S
unat
Muakkad
.
[6]
 Terdapat banyak pendapat berkenaan dengan bilangan rakaat solat
Istikharah
, antaranya dua rakaat, empat rakaat, enam rakaat, lapan rakaat, sepuluh rakaat dan dua belas rakaat.
[7]
 Solat ini boleh dikerjakan pada bila-bila masa sahaja yang dikehendaki, seperti selepas mengerjakan solat sunat
Rawatib
 atau solat sunat
Tahiyyat al-Masjid
 dan boleh dikerjakan pada waktu siang, mahupun waktu malam, pagi atau petang, asalkan bukan pada waktu yang terlarang iaitu selepas solat Subuh, ketika matahari tepat di kepala dan selepas Asar. Akan tetapi sebahagian ulama’ berpendapat alangkah baiknya jika solat ini dikerjakan pada waktu malam, ketika suasana sepi dan hening, sebelum mengerjakan solat
Witir.
[8]
 Riwayat Ibn Majah (901)
[9]
 Lihat
al-Fiqh al-Manhaji
, 1/509-528
[10]
 Riwayat al-Bukhari (1040)
[11]
 Riwayat Abu Daud (1165)
[12]
 Riwayat al-Nasa’ie (1605)
[13]
 Lihat
Tuhfah al-Ahwazi,
3/448
[14]
 Lihat
Fath Al-Bari,
3/62
[15]
 Lihat
al-Mughni,
1/442
[16]
 Lihat
Syarah Muntaha al-Iradaat,
1/247
[17]
 Lihat
Mughni al-Muhtaj
[18]
 Lihat
al-Majmu’ Syarah al-Muhazzab,
3/197


#563: Meletakkan Patung Sebagai Perhiasan

Soalan
Assalamualaikum ustaz. Apakah hukumnya jika seseorang meletakkan patung di dalam rumah atau keretanya, dengan tujuan sebagai perhiasan semata-mata?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Patung
Menurut Kamus Dewan, patung boleh ditakrifkan sebagai sesuatu bentuk manusia, atau binatang, atau seumpamanya, yang dibuat daripada batu, logam dan lain-lain. Manakala anak patung pula bermaksud patung kecil yang dijadikan permainan oleh kanak-kanak. Menurut Kamus Pelajar pula, patung juga boleh didefinisikan sebagai bentuk orang atau binatang yang diukir daripada batu dan lain-lain. Anak patung pula bermaksud barang permainan kanak-kanak yang berupa orang.
[1]
Larangan Menyimpan Patung dan Mengukirnya
Terdapat larangan dalam beberapa hadith mengenai menyimpan dan meletakkan patung di dalam rumah serta mengukirnya. Antaranya ialah hadith, bahawa Rasulullah SAW bersabda:
لَا تَدْخُلُ الْمَلَائِكَةُ بَيْتًا فِيهِ كَلْبٌ وَلَا صُورَةُ تَمَاثِيلَ
Maksudnya: “
Sesungguhnya Malaikat tidak akan masuk suatu rumah yang di dalamnya mempunyai anjing dan gambar patung.”
[2]
Dalam hadith yang lain juga, Rasulullah SAW bersabda:
أنَّ أُمَّ حَبِيبَةَ، وأُمَّ سَلَمَةَ ذَكَرَتا كَنِيسَةً رَأَيْنَها بالحَبَشَةِ فِيها تَصاوِيرُ لِرَسولِ اللهِ ﷺ، فَقالَ رَسولُ اللهِ ﷺ: إنَّ أُولَئِكَ، إذا كانَ فِيهِمُ الرَّجُلُ الصّالِحُ، فَماتَ، بَنَوْا على قَبْرِهِ مَسْجِدًا، وصَوَّرُوا فيه تِلْكِ الصُّوَرَ، أُولَئِكِ شِرارُ الخَلْقِ عِنْدَ اللهِ يَومَ القِيامَةِ.
Maksudnya:
Bahawasanya Ummu Habibah dan Ummu Salamah Ranhuma teringat kepada tempat ibadat yang mereka pernah melihatnya di Habsyah yang terdapat patung-patung berhala di dalamnya dan menceritakannya kepada Rasulullah SAW. Maka, Rasulullah SAW bersabda: “Pada satu ketika dahulu ada seorang lelaki yang soleh kemudian dia meninggal dunia. Maka, penduduk di situ mereka membina tempat ibadah di atas kuburnya dan mengukirkan patung-patung tersebut untuknya. Mereka itulah seburuk-buruk ciptaan di sisi Allah SWT pada hari Kiamat.
[3]
Al-Hafiz Ibn Hajar berkata bahawa hadith ini menunjukkan kepada pengharaman mengukir dan menyimpan patung.
[4]
Begitu juga, dalam satu hadith lain yang diriwayatkan oleh Abdullah Ibn Mas’ud bahawa dia mendengar Rasulullah SAW bersabda:
إنَّ أشَدَّ النّاسِ عَذابًا يَومَ القِيامَةِ المُصَوِّرُونَ
Maksudnya:
“
Sesungguhnya manusia yang paling pedih azabnya di hari Kiamat ialah orang-orang yang mengukir patung (untuk disembah).”
[5]
Allah SWT juga memberi ancaman kepada golongan yang mengukir patung ini supaya menciptakan juga biji benih dan zarah. Dalam satu hadith yang diriwayatkan oleh Abu Hurairah RA, bahawa Rasulullah SAW bersabda:
وَمَن أظْلَمُ مِمَّنْ ذَهَبَ يَخْلُقُ كَخَلْقِي، فَلْيَخْلُقُوا حَبَّةً، ولْيَخْلُقُوا ذَرَّةً
Maksudnya:
“
Siapakah yang lebih zalim daripada orang yang mengubah sesuatu sepertimana ciptaan-Ku? Hendaklah mereka itu menciptakan juga biji dan juga zarah.”
Hal ini kerana ayat-ayat al-Quran menunjukkan bahawa sifat membuat dan mengubah rupa bentuk merupakan salah satu daripada sifat yang khusus bagi Allah SWT iaitu
al-Musawwir
 (المصوّر). Allah SWT berfirman di dalam al-Quran:
هُوَ الَّذِي يُصَوِّرُكُمْ فِي الْأَرْحَامِ كَيْفَ يَشَاءُ ۚ لَا إِلَـٰهَ إِلَّا هُوَ الْعَزِيزُ الْحَكِيمُ
Maksudnya:
“
Dia lah yang membentuk rupa kamu dalam rahim (ibu kamu) sebagaimana yang dikehendakiNya. Tiada Tuhan (yang berhak disembah) melainkan Dia, Yang Maha Kuasa, lagi Maha Bijaksana.”
[6]
وَلَقَدْ خَلَقْنَاكُمْ ثُمَّ صَوَّرْنَاكُمْ ثُمَّ قُلْنَا لِلْمَلَائِكَةِ اسْجُدُوا لِآدَمَ فَسَجَدُوا إِلَّا إِبْلِيسَ لَمْ يَكُن مِّنَ السَّاجِدِينَ
Maksudnya:
“
Dan sesungguhnya Kami telah menciptakan kamu, lalu Kami membentuk rupa kamu, kemudian Kami berfirman kepada malaikat-malaikat: “Sujudlah kamu kepada Adam”, lalu mereka sujud melainkan Iblis, ia tidaklah termasuk dalam golongan yang sujud.”
[7]
Hukum Meletakkan Patung Sebagai Perhiasan
Dalam sebuah hadis yang diriwayatkan daripada Abi Talhah R.A, Rasulullah SAW bersabda:
لَا تَدْخُلُ الْمَلَائِكَةُ بَيْتًا فِيهِ كَلْبٌ وَلَا صُورَةُ تَمَاثِيلَ
Maksudnya
:
“Sesungguhnya Malaikat tidak akan masuk suatu rumah yang di dalamnya mempunyai anjing dan gambar patung.”
[8]
Imam al-Nawawi berkata: Menurut para ulama’, antara sebab yang menghalang malaikat daripada masuk ke dalam rumah adalah kerana terdapat gambar (makhluk bernyawa). Ini disebabkan perbuatan meletakkan gambar itu merupakan maksiat yang amat keji dan seolah-olah menyerupai ciptaan Allah SWT manakala sebahagian daripada gambar-gambar tersebut dijadikan sembahan.
Oleh itu malaikat tidak akan masuk ke dalam rumahnya, tidak melakukan solat di dalamnya, tidak meminta keampunan bagi penghuninya, tidak memohon keberkatan seterusnya tidak melindungi penghuni rumah tersebut daripada gangguan syaitan.
Malaikat-malaikat yang tidak masuk ke dalam rumah tersebut ialah Malaikat Rahmah iaitu malaikat yang memohon keberkatan dan keampunan bagi penghuninya. Adapun Malaikat Hafazah, mereka masuk ke dalam setiap rumah dan tidak pernah berpisah dengan manusia dalam apa jua keadaan kerana mereka diperintahkan untuk mencatat setiap amalan manusia.
[9]
Al-Mubarakfuri berkata: Ungkapan “
لَا تَدْخُلُ الْمَلَائِكَةُ
” adalah dengan maksud malaikat rahmah, bukan malaikat hafazah (yang sentiasa bersama manusia dan mencatat perilakunya) dan bukan juga malaikat maut (yang mencabut nyawa). Ungkapan “
بَيْتًا
” adalah dengan maksud tempat tinggal. Maksud “
صُورَةُ تَمَاثِيلَ
” pula ialah gambar (berbentuk) manusia dan binatang.
[10]
Dalam riwayat yang lain, daripada Abi al-Hayyaj al-Asadi, bahawa Ali bin Abi Talib R.A telah berkata kepadanya: “Tidakkah mahu aku ingatkan engkau sepertimana Rasulullah SAW ingatkan aku, bahawa:
لاَ تَدَعْ تِمْثَالاً إِلاَّ طَمَسْتَهُ
Maksudnya
:
“
Janganlah engkau tinggalkan patung kecuali engkau telah membuatnya menjadi tidak berbentuk.”
[11]
Imam al-Nawawi berkata: Hadis di atas menunjukkan bahawa
wujudnya perintah untuk mengubah patung (berbentuk) haiwan yang bernyawa.
[12]
Dalam sebuah hadis yang diriwayatkan daripada Aisyah R.Anha, katanya:
كُنْتُ أَلْعَبُ بِالْبَنَاتِ عِنْدَ النَّبِيِّ صَلَّى اللَّهُ عَلَيْهِ وَسَلَّمَ وَكَانَ لِي صَوَاحِبُ يَلْعَبْنَ مَعِي فَكَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِذَا دَخَلَ يَتَقَمَّعْنَ مِنْهُ فَيُسَرِّبُهُنَّ إِلَيَّ فَيَلْعَبْنَ مَعِي
Maksudnya
:
“Aku pernah bermain patung permainan ketika tinggal bersama Nabi SAW, sedangkan aku memiliki beberapa sahabat yang biasa bermain bersamaku. Maka, ketika Rasulullah SAW masuk dalam rumah, sahabat-sahabat aku itu pun bersembunyi dari Baginda. Lalu Baginda menyerahkan mainan padaku satu demi satu lantas mereka pun bermain bersamaku.”
[13]
Al-Hafiz Ibn Hajar al-Asqalani dalam mensyarahkan hadith ini berkata: Para ulama berdalil dengan hadis ini tentang hukum harus terhadap patung mainan untuk kanak-kanak. Hadith ini adalah pengecualian dari keumuman hadis yang melarang membuat tandingan yang serupa dengan ciptaan Allah
.
 Keharusan ini ditegaskan oleh al-Qadi ‘Iyadh dan beliau katakan bahawa inilah pendapat majoriti ulama.
[14]
Kesimpulan
Dalam isu seperti di atas,
apabila disebut rumah – yang berbentuk tempat, yang kita gunakan – maka ia termasuk juga kereta dan seumpamanya.
Namun perlu dilihat maksud patung tersebut, adakah ia patung yang dihormati, patung yang besar dan yang dipuja, maka ini jelas dilarang.
Adapun patung permainan kanak-kanak yang kecil – yang tidak diagungkan dan dimuliakan seperti mana kanak-kanak yang ada kalanya melempar patung tersebut, meleraikan anggota patung mainan, ia hanya dianggap sekadar barang permainan kanak-kanak, maka dibolehkan dengan syarat ia bukan patung yang besar dan hanyalah semata-mata patung kanak-kanak.
Walaupun begitu, kami mengesyorkan supaya dielakkan agar kita tidak menimbulkan perkara yang boleh membawa kepada perasaan-perasaan pemujaan dan sebagainya. Jika boleh diganti dengan hal-hal yang boleh mengelakkan daripada sebarang bentuk syubhah
 kerana apabila kita meninggalkan perkara-perkara yang khilaf seperti ini, ia termasuk dalam apa yang disebutkan bahawa:
الْخُرُوجُ مِنَ الْخِلاَفِ مُسْتَحَبٌّ
Maksudnya
:
“Keluar dari perkara khilaf adalah digalakkan.”
Semoga kita dapat mendidik keluarga dan anak-anak kita agar benar-benar menghayati agama dengan sebaik mungkin. Amin.
Wallahu a’lam.
Bertarikh: 24 Februari 2022 bersamaan 22 Rejab 1443H
[1]
 Lihat Pusat Rujukan Persuratan Melayu [https://prpm.dbp.gov.my/cari1?keyword=patung]
[2]
 Riwayat al-Bukhari (3225) dan Muslim (2016)
[3]
 Riwayat Muslim (528)
[4]
 Lihat
Fath al-Bari Syarh Sahih al-Bukhari
, 1/525
[5]
 Riwayat al-Bukhari (5606) dan Muslim (2108)
[6]
 Surah ‘Ali Imran: 6
[7]
 Surah al-‘Araf: 11
[8]
 Riwayat al-Bukhari (3225) dan Muslim (2016)
[9]
 Lihat
Syarh al-Nawawi ‘ala Muslim
, 7/207
[10]
 Lihat
Tuhfah al-Ahwazi
, 8/88
[11]
 Riwayat Muslim (969)
[12]
 Lihat
Syarh al-Nawawi ‘ala Sahih Muslim
, 7/36
[13]
 Riwayat al-Bukhari (6130)
[14]
 Lihat
Fath al-Bari Syarh Sahih al-Bukhari
, 10/527


#449: Melihat Mushaf al-Quran Ketika Solat

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Assalamualaikum ustaz. Apa hukum melihat mushaf al-Quran ketika melakukan solat, sama ada solat fardhu atau solat sunat? Adakah hanya imam sahaja yang boleh melihatnya, atau makmum juga boleh melihat mushaf? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat merupakan merupakan salah satu daripada amal ibadat yang paling utama dalam kehidupan seharian umat Islam. Kita disyariatkan untuk membaca ayat-ayat al-Qur’an di dalamnya. Ini adalah sebagaimana firman Allah SWT:
فَاقْرَءُوا مَا تَيَسَّرَ مِنْهُ وَأَقِيمُوا الصَّلَاةَ
Maksudnya:
“Maka bacalah apa-apa yang kamu mampu untuk membacanya (daripada al-Qur’an) dan laksanakanlah solat.”
[1]
Dalam mendirikan solat juga, kita perlu mengetahui bahawa ia mempunyai sunat-sunatnya yang menjadi pelengkap dan kesempurnaan di dalam solat. Ia terbahagi kepada beberapa bahagian. Ada perkara-perkara sunat yang dilakukan sebelum bermulanya solat. Ada juga yang dilakukan di dalam solat dan juga ada perkara sunat selepas dari solat.
Bagi perkara sunat di dalam solat ianya terbahagi kepada dua.
Pertama,
sunat ab’adh

iaitu perkara sunat di mana jika dilakukan akan mendapat pahala, tetapi jika ditinggalkan tidaklah membatalkan solat. Namun, jika perkara itu ditinggalkan, disunatkan untuk melakukan sujud sahwi di akhir solat.
Kedua
, sunat hai’at iaitu perkara sunat yang mana jika dilakukan mendapat pahala dan jika ditinggalkan tidak membatalkan solat. Begitu juga, tidak perlu melakukan sujud sahwi jika meninggalkan perkara sunat haiat.
Antara sunat hai’at adalah membaca surah atau apa sahaja ayat al-Quran selepas daripada membaca Al-Fatihah. Ini berdasarkan athar daripada ‘Atha’ yang diriwayatkan oleh Ibnu Juraij, kata beliau:
أَخْبَرَنِي عَطَاءٌ أَنَّهُ سَمِعَ أَبَا هُرَيْرَةَ رَضِيَ اللَّهُ عَنْهُ يَقُولُ فِي كُلِّ صَلَاةٍ يُقْرَأُ فَمَا أَسْمَعَنَا رَسُولُ اللَّهِ صَلَّى اللَّهُ عَلَيْهِ وَسَلَّمَ أَسْمَعْنَاكُمْ وَمَا أَخْفَى عَنَّا أَخْفَيْنَا عَنْكُمْ وَإِنْ لَمْ تَزِدْ عَلَى أُمِّ الْقُرْآنِ أَجْزَأَتْ
وَإِنْ زِدْتَ فَهُوَ خَيْرٌ
Maksudnya:
“Atha’ mengkhabarkan kepada aku bahawa beliau mendengar Abu Hurairah berkata : Di dalam setiap solat dibaca (surah). Apa yang diperdengarkan oleh Rasulullah SAW kami perdengarkan kepada kalian. Apa yang Baginda baca secara perlahan kami baca secara perlahan. Jika kamu tidak menambah apa-apa selepas ummul Quran (iaitu selepas membaca Al-Fatihah) maka solat kamu tetap sah.
Jika kamu menambah (iaitu membaca surah atau ayat Al-Quran) maka ia lebih baik
.”
[2]
Al-Khatib al-Syarbini menyebut bahawa
membaca surah selepas bacaan al-Fatihah adalah sunat walaupun pendek. Disunatkan membaca surah pada dua rakaat yang awal. Sama ada solat secara
jahriyyah
 atau
sirriyyah
.
 Adapun makmum tidak disunatkan membaca surah bahkan digalakkan untuk mendengar bacaan surah yang dibaca oleh imam.
[3]
Hukum Imam Melihat Mushaf al-Qur’an di Dalam Solat
Ulama’ berbeza pandangan mengenai hukum seorang imam melihat mushaf al-Qur’an di dalam solat kepada beberapa pendapat, antaranya:
Pendapat pertama:
 Seorang imam yang melihat mushaf al-Qur’an di dalam solat, maka
batal solatnya,
 sama ada dalam solat fardhu mahupun solat sunat. Ini adalah pendapat dalam mazhab Imam Abu Hanifah
.
[4]
Hujah bagi pendapat pertama:
Memegang al-Qur’an, membelek helaian mushaf, melihat kepadanya dan memikirkannya untuk memahami isi kandungannya merupakan perbuatan yang banyak dan ini boleh merosakkan solat.
Kerana satu ibadah (melihat mushaf) disandarkn kepada ibadah lain (solat).
Qias orang yang melihat mushaf al-Qur’an ke atas orang yang mempelajarinya daripada mushaf. Keadaan ini adalah seperti mempelajarinya daripada seorang guru di dalam solat. Perbuatan ini membatalkan solat.

Pendapat kedua:
 Hukumnya adalah
harus
 melihat dan membaca al-Qur’an daripada mushaf dalam solat fardhu mahupun solat sunat, bahkan diwajibkan untuk melihat mushaf jika tidak menghafaz surah al-Fatihah. Ini adalah pendapat dalam mazhab Imam al-Syafi’e dan Imam Ahmad
.
[5]
Dalil bagi pendapat kedua:
‘Aisyah RA pernah menjadi makmum kepada hambanya yang telah dimerdekakan, Zakwan dalam keadaan dia membaca al-Qur’an di dalam solat dengan melihat mushaf.
Imam al-Bukhari meriwayatkannya secara
mu’allaq
di awal bab (
إمامة العبد والمولى
) dalam sahih al-Bukhari (1/140). Imam al-Nawawi menilai sanadnya adalah sahih.
[6]
 Ibn Abi Syaibah dan al-Baihaqi juga meriwayatkan perkara seumpama ini dalam
Musannaf Ibn Abi Syaibah
 (2/123) dan
al-Sunan al-Kubra
 (2/253).
Al-Hafiz Ibn Hajar telah berkata: “Hadith ini menjadi dalil bahawa harus bagi orang yang sedang mengerjakan solat untuk membaca al-Qur’an dengan melihat kepada mushaf.”
[7]
Peristiwa ini menjadi dalil yang jelas bahawa Zakwan solat dengan melihat mushaf dan ‘Aisyah RA tidak mengingkari perkara tersebut. Jika perkara tersebut tidak diharuskan, nescaya ‘Aisyah RA akan melarangnya berbuat demikian.
Imam al-Zuhri pernah ditanya mengenai lelaki yang membaca al-Qur’an dengan melihat mushaf di dalam solat, lalu beliau menjawab: “Mereka yang terpilih dan terbaik dari kalangan kami membaca al-Quran dengan melihat mushaf ketika dalam solat di bulan Ramadhan.”
[8]
Nabi SAW telah memegang cucu Baginda, Umamah RA ketika Baginda sedang solat sepertimana yang diriwayatkan dalam Sahih al-Bukhari (516) dan Sahih Muslim (543). Jika tiada halangan untuk Rasulullah SAW memegang Umamah RA ketika solat, begitu juga halnya tiada halangan untuk seseorang itu memegang mushaf dan membacanya ketika solat. Ia juga mampu membantu untuk memanjangkan lagi tempoh berdiri dalam solat dan menambah kekhusyukan sepertimana firman Allah: {
قُومُواْ لِلّهِ قَانِتِينَ
}

Pendapat Ketiga
: Hukumnya adalah
makruh
 jika melihat mushaf al-Qur’an dalam solat fardhu, adapun melihatnya dalam solat sunat, maka hukumnya adalah
harus
. Ini adalah pendapat dalam mazhab Imam Malik
.
[9]
Dalil bagi pendapat yang ketiga:
Hadith ‘Aisyah RA yang menjadi makmum kepada Zakwan seperti mana dalil pertama dalam pendapat yang kedua.
Hadith ini menunjukkan bahawa Zakwan menjadi imam dan membaca al-Qur’an dengan melihat mushaf. ‘Aisyah RA mengikutinya sebagai makmum dan tidak mengingkarinya. Walaubagaimanapun, hukumnya menjadi makruh untuk berbuat demikian kerana dibimbangi orang ramai akan meninggalkan usaha untuk menghafaz al-Qur’an, dan mereka semua hanya cenderung untuk membaca al-Qur’an daripada mushaf, bukan menghafaznya.
Melihat kepada mushaf merupakan satu ibadah, membaca al-Qur’an juga merupakan satu ibadah, menggabungkan satu ibadah kepada ibadah yang lain tidak sampai menjadikan ibadah tersebut rosak, tetapi menjadikan hukumnya makruh.
Menyerupai ahli kitab yang membaca teks kitab mereka ketika beribadah.
Hukum Makmum Melihat Mushaf al-Qur’an di Dalam Solat
Berkenaan dengan keadaan makmum, marilah kita melihat tafsiran ulama’ berkenaan firman Allah SWT:
وَإِذَا قُرِئَ الْقُرْآنُ فَاسْتَمِعُوا لَهُ وَأَنْصِتُوا لَعَلَّكُمْ تُرْحَمُونَ
Maksudnya
: “Dan apabila al-Qur’an dibacakan, maka dengarlah bacaan al-Qur’an tersebut serta diamlah supaya kamu memperolehi rahmat.”
[10]
Imam Ibn Kathir dalam
Tafsir al-Qur’an al-‘Azim
 (3/536), mentafsirkan ayat ini dengan berkata: “Allah SWT telah memerintahkan untuk diam ketika ayat al-Qur’an dibaca sebagai satu penghormatan kepada al-Qur’an, tidak seperti apa yang dilakukan oleh Musyrikin Quraisy sepertimana dalam firman-Nya dalam surah al-Fussilat ayat ke-26. Perkara ini lebih ditekankan jika imam membacanya dalam solat fardhu sepertimana hadith yang diriwayatkan oleh Imam Muslim dalam kitab sahihnya:
إِنَّمَا جُعِلَ الْإِمَامُ لِيُؤْتَمَّ بِهِ، فَإِذَا كَبَّرَ فَكَبِّرُوا، وَإِذَا قَرَأَ فَأَنْصِتُوا
Maksudnya:
“Sesungguhnya imam dijadikan untuk diikuti, apabila imam mengangkat takbir, maka hendaklah makmum mengikutnya mengangkat takbir, dan jika imam membaca ayat al-Qur’an, maka hendaklah makmum diam.”
[11]
Imam Ibn Jarir al-Tabari berkata: “Ahli tafsir berbeza pandangan mengenai keadaan yang diperintahkan oleh Allah untuk diam dan mendengar bacaan al-Qur’an yang dibaca; sebahagian mereka berpendapat perintah tersebut adalah ketika makmum mendengar bacaan imam di dalam solat dan ayat tersebut diturunkan kerana itu.”
[12]
Para Sahabat pernah menunaikan solat Subuh di belakang Rasulullah SAW yang mana Rasulullah SAW membaca ayat al-Qur’an di dalam solat tersebut dengan bacaan yang panjang dan para Sahabat mengikut bacaan Baginda, lalu Nabi SAW bersabda:
لا تَفعَلوا إلَّا بفاتحةِ الكتابِ؛ فإنَّه لا صلاةَ لمَن لم يَقرَأْ بها
Maksudnya:
“Janganlah kamu berbuat demikian kecuali membaca surah al-Fatihah. Sessungguhnya tiada solat bagi sesiapa yang tidak membaca (surah al-Fatihah) di dalamnya (solat).”
[13]
Sheikh Abdul Karim al-Khudair telah berkata: “Adapun sesiapa yang memegang al-Qur’an di dalam solat Terawih bagi mengikuti bacaan imam, ia bertentangan dengan kewajipan makmum untuk diam dan mendengar dengan tekun bacaan imam serta tidak disibukkan dengan perkara lain, maka perkara ini tidak sepatutnya dilakukan oleh makmum. Adapun imam yang tidak menghafaz al-Qur’an dan melihat mushaf, maka dibolehkan kepadanya, insyaAllah.”
[14]

Kesimpulan
Kami berpandangan
harus untuk membaca al-Qur’an dengan melihat mushaf bagi imam dan mereka yang solat bersendirian, sama ada dalam solat fardhu mahupun solat sunat jika dengan melihat mushaf tersebut mampu untuk memanjangkan tempoh berdiri di dalam solat dan membantu menambahkan kekusyukan di dalam solat
.
Namun begitu, kami juga berpendapat bahawa
yang terbaik adalah membaca ayat-ayat al-Qur’an tanpa melihat mushaf di dalam solat jika tiada keperluan yang mendesak untuk berbuat demikian.
Kami nukilkan di sini apa yang telah dinyatakan oleh Imam al-Khatib al-Syarbini: “Namun begitu, membaca ayat al-Qur’an dengan melihat mushaf dan juga membelek kertas mushaf ketika sedang menunaikan solat adalah harus dengan syarat ia dilakukan dengan tidak berturut-turut sebanyak tiga kali dan ianya dilakukan kerana mempunyai keperluan. Jika ia dilakukan dengan sengaja tanpa ada keperluan, maka hukumnya adalah makruh.
[15]
Kami juga berpandangan bahawa
adalah lebih baik bagi makmum untuk tidak melihat mushaf ketika mengikuti imam. Ini kerana perbuatan memegang mushaf atau yang seumpama dengannya seperti melihat telefon bimbit dan selainnya akan menyebabkan makmum tersebut terlepas untuk melakukan beberapa perkara sunat dalam solat yang lebih utama untuk dibuat ketika itu seperti menumpukan pandangan ke tempat sujud, mendekap tangan ketika berdiri, dan boleh menyebabkan pergerakan yang banyak dalam solat tanpa keperluan yang mendesak.
Semoga sedikit penjelasan ini dapat membantu dan menjawab persoalan yang sering berlegar di kalangan masyarakat terutamanya di bulan Ramadhan. Semoga Allah SWT memberikan kita kebaikan dan kefahaman yang sahih dalam memahami syariat-Nya seterusnya memberikan kekuatan kepada kita untuk mengamalkannya. Amiin.
Wallahu a’lam.
Bertarikh: 9 Februari 2022 bersamaan 7 Rejab 1443H
[1]
 Surah al-Muzammil: 20
[2]
 Riwayat al-Bukhari (772)
[3]
 Lihat
al-Iqna’ fi Hilli Alfaz Abi Syuja’
, 1/142
[4]
 Lihat
al-Mabsut
, 1/201-202 dan
Bada’i al-Sana’i fi Tartib al-Syara’i
, 1/236
[5]
 Lihat
al-Majmu’ Syarh al-Muhazzab
, 4/95;
Raudhah at-Talibin wa ‘Umdat al-Muftin
, 1/294;
al-Mughni
, 1/411 dan
Hasyiyah ar-Raudh al-Murbi’
, 2/110
[6]
 Lihat
al-Khulasoh,
1/500
[7]
 Lihat
Fath al-Bari Syarh Sahih al-Bukhari,
2/185
[8]
 Lihat
Mathalib Uli an-Nuha Syarh Ghayat al-Muntaha,
1/484
[9]
 Lihat
 al-Zakhirah
, 2/408;
al-Jami li Masail al-Mudawwanah,
3/1190
[10]
 Surah al-A’raf: 204
[11]
 Riwayat Muslim (404)
[12]
 Lihat
Jami’ al-Bayan fi Ta’wil al-Qur’an
, 13/345
[13]
 Riwayat Abu Daud (823) Sheikh Syu’aib ar-Arnauth menilai hadith ini sebagai
sahih lighairihi.
 Hadith ini mempunyai
syahid
 daripada hadith yang diriwiyatkan oleh seorang Sahabat yang tidak dinamakan dan telah dikeluarkan oleh Imam Ahmad (18070), sanad hadith ini adalah sahih. Rujuk
Takhrij Sunan Abi Daud
(2/116)
[14]
 Lihat
Fatawa Nur ‘ala ad-Darb
, halaqah yang kelima, no. fatwa: 3712
[15]
 Lihat
Mughni al-Muhtaj Ila Ma’rifah Ma’ani Alfaz al-Minhaj,
1/419

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#306: Melintas Orang Solat di Depan Pintu Masjid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Sesetengah orang biasa melakukan solat di hadapan pintu masjid sedangkan ia tempat orang keluar masuk masjid. Apa hukum melintas orang yang solat di tempat seperti itu?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sebelum menjawab persoalan di atas, suka kami terangkan terlebih dahulu berkaitan hukum-hakam sutrah ketika solat. Sutrah dari segi bahasa bahawa bermaksud apa sahaja yang dapat menghalangi.
[1]
 Dalam istilah ilmu fiqh, sutrah bermaksud segala sesuatu yang tertegak di hadapan orang yang sedang solat. Ia sama ada dalam bentuk tongkat, tanah yang disusun, atau yang sepertinya bagi mencegah orang melintas di hadapannya.
[2]
Dalam sebuah hadis yang diriwayatkan daripada Abu Sa’id al-Khudri R.A, Rasulullah SAW bersabda:
إِذَا صَلَّى أَحَدُكُمْ فَلْيُصَلِّ إِلَى سُتْرَةٍ ، وَلْيَدْنُ مِنْهَا ، وَلَا يَدَعْ أَحَدًا يَمُرُّ بَيْنَ يَدَيْهِ ، فَإِنْ جَاءَ أَحَدٌ يَمُرُّ ، فَلْيُقَاتِلْهُ ، فَإِنَّهُ شَيْطَانٌ
Maksudnya
:
“Apabila salah seorang daripada kamu mendirikan solat. Hendaklah dia solat ke arah sutrah, dan mendekatkan dirinya kepada sutrah tersebut. Janganlah dia biarkan seorang pun melintasi di hadapannya. Seandainya ada datang seseorang melintasi di hadapannya, hendaklah dia memerangi orang tersebut. Sesungguhnya dia adalah syaitan.
”
[3]
Disebut di dalam kitab
al-Fiqh al-Manhaji
 (1/392-393): Antara sunat-sunat sebelum bersolat adalah menjadikan sesuatu sebagai sekatan (
سترَةٌ
) di hadapannya. Ia adalah sebagai tanda pemisah di antara orang yang bersolat dengan orang yang lalu-lalang di hadapannya, seperti dinding, tiang, tongkat atau menghamparkan sejadah dan sebagainya. Jika tidak didapati apa-apa pun buatlah tanda garisan sahaja. Hal ini berdasarkan hadith daripada Ibn Umar RA, katanya:
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ كَانَ إِذَا خَرَجَ يَوْمَ الْعِيدِ أَمَرَ بِالْحَرْبَةِ فَتُوضَعُ بَيْنَ يَدَيْهِ، فَيُصَلِّى إِلَيْهَا وَالنَّاسُ وَرَاءَهُ، وَكَانَ يَفْعَلُ ذَلِكَ فِى السَّفَرِ
Maksudnya
:
“Rasulullah SAW apabila pergi menunaikan solat hari raya, Baginda meminta sebatang tombak pendek
(
حَربَةٌ
)
 diletakkan di hadapannya, lalu Baginda menghadapnya manakala orang ramai pula di belakang Baginda ketika bermusafir.”
[4]
Dalam sebuah hadis yang diriwayatkan daripada Abu Hurairah R.A, Rasulullah SAW bersabda:
إِذَا صَلَّى أَحَدُكُمْ فَلْيَجْعَلْ تِلْقَاءَ وَجْهِهِ شَيْئًا فَإِنْ لَمْ يَجِدْ فَلْيَنْصِبْ عَصًا فَإِنْ لَمْ يَكُنْ مَعَهُ عَصًا فَلْيَخْطُطْ خَطًّا ثُمَّ لاَ يَضُرُّهُ مَا مَرَّ أَمَامَهُ
Maksudnya
:
“Apabila salah seorang dari kamu mendirikan solat, hendaklah dia menghadap ke arah sesuatu. Jika tiada, hendaklah dia memacakkan tongkat, jika tidak ada tongkat
,
hendaklah dia melukis garis.

Maka tidak memudharatkannya apa-apa yang lalu di hadapan tongkat tersebut.”
[5]
Dalam kitab
al-Mausu’ah al-Fiqhiyyah al-Kuwaitiyyah
 dinyatakan:
 Para ulama’ dari kalangan Hanafiyah dan Syafi’iyah mengqiyaskan garisan dengan tempat solat seperti hamparan sejadah. Al-Tahtawi menyebut:

Ini qiyas yang lebih utama kerana al-mushalla (tempat pijak semasa solat; hamparan sejadah) lebih dapat mencegah orang melintas berbanding sekadar garis.
Oleh itu, para ulama’ Syafi’iyyah lebih mengutamakan hamparan sejadah daripada sekadar garis. Mereka menyebut:
 “(
Hamparan sejadah) lebih didahulukan daripada garis kerana ia lebih menepati maksud (sutrah).”
[6]
Imam Nawawi menyebut:
 “Sunat bagi orang yang solat untuk membuat sutrah di hadapannya berupa dinding atau tiang dan mendekatinya, dengan keadaan antara keduanya tidak melebihi tiga hasta. Jika solat di gurun hendaknya memacakkan tongkat dan yang seumpamanya, atau dengan mengumpulkan sesuatu dari tunggangannya atau perhiasannya, hingga menjadi seukuran pelana kuda.
Jika tidak menemui sesuatu barang untuk sutrah, maka buatlah garis di hadapannya, atau hamparan tempat solat. Berkata Imam al-Haramain dan al-Ghazali, tidak ada ‘ibrah dengan membuat garis (maksudnya tidak boleh).
Namun yang benar adalah, apa yang ditetapkan oleh jumhur, bahawa sudah mencukupi dengan garis sebagaimana jika dia berada di hadapan satu barang.
”
[7]
Justeru, berdasarkan kepada nas-nas di atas, kenyataan Rasulullah SAW “
فَإِنْ لَمْ يَكُنْ مَعَهُ عَصًا فَلْيَخْطُطْ خَطًّا ثُمَّ لاَ يَضُرُّهُ مَا مَرَّ أَمَامَهُ
” jelas menunjukkan, pertama hendaklah digunakan tongkat atau apa-apa yang boleh ditegakkan di hadapan. Tetapi jika tiada, maka memadai dengan garisan sebagai batas sempadan sutrah untuk solat.
Berbalik kepada persoalan di atas, seperti yang dimaklumi melintasi di hadapan orang yang sedang solat adalah tidak dibolehkan bahkan haram, kerana nas yang sahih lagi sarih. Ini jika tiada sebarang sutrah atau penghadang.
Rasulullah SAW pernah bersabda:
لَوْ يَعْلَمُ الْمَارُّ بَيْنَ يَدَيِ الْمُصَلِّي مَاذَا عَلَيْهِ، لَكَانَ أَنْ يَقِفَ أَرْبَعِينَ خَيْرًا لَهُ مِنْ أَنْ يَمُرَّ بَيْنَ يَدَيْهِ
Maksudnya
:
“Kalaulah seseorang yang melintasi di hadapan orang yang solat mengetahui hukuman ke atasnya nescaya baik baginya berdiri 40 daripada melintasinya.”
[8]
Berdasarkan hadis ini, diharamkan melintasi orang yang sedang solat. Hikmah terhadap larangan ini adalah kerana orang yang sedang solat sedang bermunajat kepada Allah. Maka, orang yang melintasi orang yang sedang solat bererti dia telah memutus munajat ini dan menganggu fokus orang yang sedang solat.
[9]
Abu Nasr berkata:
لَا أَدْرِي، أَقَالَ أَرْبَعِينَ يَوْمًا، أَوْ شَهْرًا، أَوْ سَنَةً
Maksudnya:

“Aku tidak tahu adakah Baginda SAW bersabda dengan empat hari, atau empat puluh bulan atau empat puluh tahun.”
Sedangkan dalam riwayat al-Bazzar telah menyebut dengan empat puluh musim gugur atau dengan maksud 40 tahun.
Hadis ini menunjukkan
haram melintasi di hadapan orang yang sedang solat jika dia telah menggunakan tabir atau
sutrah
, tetapi sebaliknya jika tidak menggunakannya maka ia tidak termasuk
 berdasarkan riwayat Ibn Hibban dalam sahihnya daripada al-Muttalib bin Abi Wada’ah RA berkata:
“Aku melihat Nabi SAW selepas tawaf berjalan melalui tempat tawaf kemudian solat dua rakaat sedangkan antara beliau dan orang yang tawaf itu tidak ada tabir apa pun.
[10]
Justeru
hendaklah seseorang yang solat mencegahnya dan orang yang hendak melintas menahan daripada lintasan tersebut.
 Akan tetapi dalam realiti seperti yang ditanya maka
dicadangkan supaya orang yang solat itu pergi ke hadapan sedikit daripada pintu agar tidak menghalang Jemaah yang selesai solat untuk keluar masjid lebih-lebih lagi jika ramai Jemaah.
Ketika langkahan hendaklah dalam tertib orang yang solat supaya tidak kelihatan seperti bukan orang yang dalam solat.
Kami berpendapat,
sifat meraikan antara para Jemaah adalah amat penting agar suasana harmoni sentiasa dapat dipupuk sesama muslim.
 Begitu juga perlunya kefahaman fiqh dan ilmu sama ada imam atau makmum. Ini bertujuan agar pelaksanaan solat sentiasa dapat ditunaikan dengan khusyuk, harmoni serta memahami keadaan sebenarnya.
Pilihlah tempat solat seperti adanya dinding atau tiang dalam masjid agar dapat mengelak Jemaah melintasi di hadapannya
. Diriwayatkan bahawa Nabi SAW pernah solat mengadap tiang di dalam masjid dan mengadap sebatang pokok dan lain-lain.
Kami tutup perbincangan ini dengan sebuah hadis daripada Abi Hurairah RA daripada Nabi SAW sabdanya:
إِذَا صَلَّى أَحَدُكُمْ فَلْيَجْعَلْ تِلْقَاءَ وَجْهِهِ شَيْئًا، فَإِنْ لَمْ يَجِدْ فَلْيُلْقِ عَصًا، فَإِنْ لَمْ يَجِدْ عَصًا فَلْيَخُطَّ خَطًّا، ثُمَّ لَا يَضُرُّهُ مَا يَمُرُّ بَيْنَ يَدَيْهِ
Maksudnya:

“Apabila salah seorang kamu melaksanakan solat hendaklah dia letakkan sutrah di hadapannya. Jika tidak hendaklah memancak tongkat dan jika tiada hendaklah membuat garis sehingga tidak akan menjadi masalah sekiranya ada yang melalui di depannya.”
[11]
Mengikut mazhab Hanafi dan Maliki memasang
sutrah
 atau tabir disunatkan bagi orang yang merasa khuatir ada orang yang akan melintas. Ini dikuatkan lagi hadis Ibn Abbas yang meriwayatkan bahawa pada suatu ketika Nabi SAW solat di tanah lapang dan tiada apa-apa pun di hadapan beliau yakni
sutrah
, seperti dalam riwayat Abu Daud.
Semoga kita dikurniakan kefahaman agama dengan sebenarnya agar sentiasa ibadat yang kita lakukan diterima oleh Allah SWT.
Wallahu a’lam.
Bertarikh: 14 Januari 2022 bersamaan 11 Jamadil Akhir 1443H
[1]
 Lihat
al-Qamus al-Muhith
[2]
 Lihat
al-Mausu’ah al-Fiqhiyyah al-Kuwaitiyyah
, 3/176-177
[3]
 Riwayat Ibn Majah (1007)
[4]
 Riwayat al-Bukhari (472) dan Muslim (501)
[5]
 Riwayat Abu Daud (689). Imam al-Nawawi menyebut bahawa al-Baghawi dan lain-lain ulama hadis menyatakan hadis ini lemah.
[6]
 Lihat
al-Mausu’ah al-Fiqhiyyah al-Kuwaitiyyah
,
24/180; Lihat juga
Hasyiyah al-Tahtawi ‘ala Maraqi al-Falah
, hlm. 101 dan
Mughni al-Muhtaj
, 1/200
[7]
 Lihat
Raudhah al-Thalibin,
 1/108
[8]
 Riwayat al-Bukhari (510) dan Muslim (507)
[9]
 Lihat
Minhah al-‘Allam fi Syarh Bulugh al-Maram,
2/397
[10]
 Lihat
Mawarid al-Zam’an,
hlm. 118
[11]
 Riwayat Abu Daud (689) dan Ibn Majah (943)


#391: Melupuskan al-Quran yang Rosak

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Assalamualaikum ustaz. Bagaimana cara untuk melupuskan al-Quran yang telah rosak. Contohnya mushaf al-Quran yang rosak disebabkan banjir yang melanda. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.

Definisi al-Quran dan dan Kemuliaannya
Menurut
al-Qamus al-Muhit
, al-Quran dari sudut bahasa bermaksud
al-Tanzil
 (
التَّنْزيل
) iaitu yang diturunkan (Lihat
al-Qamus al-Muhit
, 1/49) Menurut
al-Mu’jam al-Wasit,
 al-Quran adalah kata terbitan daripada
al-Qiraah
(
القراءة
), iaitu bacaan sebagaimana firman Allah SWT:
إِنَّ عَلَيْنَا جَمْعَهُ وَقُرْآنَهُ ﴿١٧) فَإِذَا قَرَأْنَاهُ فَاتَّبِعْ قُرْآنَهُ
Maksudnya:

Sesungguhnya Kamilah yang berkuasa mengumpulkan Al-Quran itu (dalam dadamu), dan menetapkan bacaannya (pada lidahmu); Oleh itu, apabila Kami telah menyempurnakan bacaannya (kepadamu, dengan perantaraan Jibril), maka bacalah menurut bacaannya itu.
[1]
Kata
qur’anah
 (bacaannya) pada ayat di atas bererti
qira’atuh
 (bacaannya/cara membacanya).
[2]
Firman Allah SWT:
وَقُرْآنَ الْفَجْرِ ۖ إِنَّ قُرْآنَ الْفَجْرِ كَانَ مَشْهُودًا
Maksudnya:
 “
Dan (dirikanlah) sembahyang subuh sesungguhnya sembahyang subuh itu adalah disaksikan (keistimewaannya).”
[3]
Dikatakan juga bahawa al-Quran adalah
majaz
 (kiasan) bagi solat, sebab itu ditafsirkan firman Allah SWT di atas dengan solat Fajr, dan dinamakan al-Quran kerana ianya adalah rukun sebagaimana dinamakan ruku’ dan sujud. Dikatakan juga sesungguhnya kalimah al-Quran digunakan dengan makna yang hakiki (sebenar).
[4]
Dari sudut Istilah, al-Quran adalah kalam tuhan sekalian alam yang diturunkan oleh Malaikat Jibril kepada Nabi Muhammad SAW untuk hidayah bagi manusia semuanya.
[5]
Syeikh Muhammad Ali al-Sobuni pula mendefinisikan: Al-Quran adalah Kalam Allah yang mukjizat yang diturunkan kepada penutup segala Nabi dan Rasul melalui Malaikat Jibril AS yang ditulis pada mashaf-mashaf yang dipindahkan kepada kita secara mutawatir dengan membacanya adalah ibadah bermula dengan surah al-Fatihah dan diakhiri dengan surah al-Nas.
[6]
Makna al-Quran yang disepakati oleh Ulama’ Usul, fuqaha’ dan Ulama’ Bahasa – Al-Quran adalah Kalam yang mukjizat yang diturunkan kepada Nabi Muhammad SAW pada mazhaf yang dipindahkan secara mutawattir dan membacanya adalah Ibadah.
[7]
Definisi al-Quran dari sudut Istilah yang masyhur ialah: Kitab yang diturunkan Allah secara mutawatir kepada Nabi SAW yang bersifat mukjizat di mana mendapat pahala jika dibacanya yang terangkum dari awal surah Fatihah hingga akhir surah al-Nas.

Keistimewaan al-Quran
Sebenarnya al-Quran cukup istimewa berbanding dengan mana-mana kitab. Oleh kerana tajuk ini cukup besar, penulis hanya menyebut sepintas lalu dengan satu dalil sahaja dengan setiap satunya. Dipetik daripada karya Dr. Yusuf al-Qaradhawi yang bertajuk
Kaifa Nata’amal Ma’a al-Quran al-‘Azim
, antara lain menyebut:
Al-Quran kitab Ilahi.
 Hal ini dijelaskan dengan banyak ayat antaranya :
الر ۚ كِتَابٌ أُحْكِمَتْ آيَاتُهُ ثُمَّ فُصِّلَتْ مِن لَّدُنْ حَكِيمٍ خَبِيرٍ
Maksudnya
:
“Alif, Lam, Ra. Al-Quran sebuah Kitab yang tersusun rapi ayat-ayatnya, kemudian dijelaskan pula kandungannya satu persatu yang diturunkan daripada sisi Allah Yang Maha Mendalam pengetahuan-Nya.”
[8]
Al-Quran adalah kitab mahfuz (terpelihara).
 Firman Allah SWT:
إِنَّا نَحْنُ نَزَّلْنَا الذِّكْرَ وَإِنَّا لَهُ لَحَافِظُونَ
Maksudnya
:
“Sesungguhnya kamilah yang menurunkan Al-Quran dan memeliharanya.”
[9]
Al-Quran adalah kitab mukjizat.
 Firman Allah SWT :
قُل لَّئِنِ اجْتَمَعَتِ الْإِنسُ وَالْجِنُّ عَلَىٰ أَن يَأْتُوا بِمِثْلِ هَـٰذَا الْقُرْآنِ لَا يَأْتُونَ بِمِثْلِهِ وَلَوْ كَانَ بَعْضُهُمْ لِبَعْضٍ ظَهِيرًا
Maksudnya
:
“Katakanlah (wahai Muhammad)  “ Sesungguhnya jika sekalian manusia dan jin berhimpun demi mendatangkan sesuatu yang sebanding dengan Al-Quran , mereka tidak akan mampu mendatangkannya walaupun mereka saling membantu.”
[10]
Al-Quran dikatakan sebagai sebuah kitab mukjizat kerana makhluk tidak akan mampu dan mustahil untuk mendatangkan sebuah kitab semisal al-Quran sekalipun terdapat gabungan dan kesepakatan antara seluruh manusia dan jin dalam . Sudah tentu perkataan makhluk tidak akan boleh menyamai perkataan Yang Maha Pencipta, yang tiada tandingan dan tara.
[11]
Al-Quran kitab yang nyata lagi mudah.
 Firman Allah SWT:
فَإِنَّمَا يَسَّرْنَاهُ بِلِسَانِكَ لَعَلَّهُمْ يَتَذَكَّرُونَ
Maksudnya
:
“Maka sesungguhnya kami memudahkan Al-Quran dengan bahasamu(wahai Muhammad) moga-moga mereka mengambil pengajaran.”
[12]
Syeikh Dr. Yusuf al-Qaradhawi berkata, ayat Al-Quran dihafaz oleh ribuan sama ada lelaki, perempuan atau kanak-kanak. Inilah istimewanya yang tiada pada mana-mana kitab atau buku yang lain.
Al-Quran kitab untuk zaman seluruhnya. Ia bermaksud kitab yang kekal yang bukan hanya sesuai pada suatu masa sahaja dan bukan untuk satu generasi. Tetapi ia sesuai sepanjang zaman dan semua tempat. Justeru tidak pelik sehingga sekarang al-Quran tetap menjadi panduan dan pedoman dalam menempuh kehidupan.
Al-Quran kitab agama keseluruhannya. Maksudnya ialah ia menjadi asas kepada agama dan roh Islamnya dan daripadanya diambil roh akidah, ibadat, akhlak dan juga usul tasyriq dan hukum hakam.
Al-Quran merupakan kitab kemanusiaan sejagat. Hal ini dapat difahami berdasarkan kepada sifat al-Quran itu sendiri yang banyak menekankan kehidupan manusia dengan kalimahnya dan untuk alam sejagat. Benarlah firman Allah SWT:
إِنْ هُوَ إِلَّا ذِكْرٌ لِّلْعَالَمِينَ
Maksudnya
:
“Al-Quran itu tidak lain hanya peringatan bagi seluruh penduduk alam.”
[13]
Cara Pelupusan al-Quran yang Telah Rosak
Sebelum saya melebarkan jawapan ini, marilah sama-sama kita menginsafi apa yang berlaku berkenaan dengan banjir atau bah besar yang melanda di beberapa tempat di negara kita. Walaupun begitu, sifat sabar, redha dan menghulurkan bantuan sama ada wang ringgit, harta benda bahkan tenaga bertali arus oleh semua pihak adalah amat terpuji, bahkan usaha seperti ini sewajarnya dipupuk dengan lebih baik lagi.
Dalam menjawab isu inil kami mulakan dengan firman Allah SWT :
إِنَّا نَحْنُ نَزَّلْنَا الذِّكْرَ وَإِنَّا لَهُ لَحَافِظُونَ
Maksudnya:
 “Sesungguhnya Kamilah yang menurunkan Al-Quran, dan Kamilah yang memelihara dan menjaganya
.”
[14]
Para ulama’ telah khilaf (berbeza pendapat) tentang bagaimana cara melupuskan al-Quran kepada dua pendapat.
Pendapat Pertama
:
Mazhab Hanafi dan Hanbali berpendapat hendaklah digali tanah dan ditanam di  dalamnya.
Hal ini sepertimana dinyatakan oleh ulama’ Hanafi antaranya al-Haskafi yang menyebut:
“Mushaf apabila berada pada keadaan yang mana kita tidak mampu membacanya lagi hendaklah
ditanam sebagaimana keadaan orang Islam yang mati.
”
[15]
 Sahib al-Hasyiah memberi komentar dengan berkata: “
Diletakkan perca kain yang bersih yang diletakkan di dalamnya (al-Qur’an yang rosak) kemudian ditanam di tempat yang tidak dihina dan dipijak.”

Al-Buhuti, seorang ulama’ dalam mazhab Hanbali berkata:
“Jika sekiranya mushaf telah basah atau lupus,
hendaklah ditanamnya
 secara nas. Imam Ahmad menyebut bahawa mushaf Abu al-Jawza’ telah basah, lantas digali lubang pada masjidnya dan ditanamnya
.”
[16]
Syeikh Muhammad bin Ibrahim Al al-Syeikh (mantan Mufti Besar Arab Saudi) berpendapat,
cara yang paling sahih ketika luput sebahagian kertas mushaf ialah dengan menanamnya di masjid
.
Jika tidak boleh maka ditanamnya di tempat yang bersih lagi suci dan harus juga membakarnya
.
[17]

Pendapat Kedua
:
Mazhab Maliki dan Syafi’i berpendapat, hendaklah dibakar
.
Hujah bagi pendapat yang kedua ini adalah berdasarkan
tindakan Saidina Uthman yang memerintahkan untuk membakar mushaf yang lain yang berbeza dengan mushaf yang ditulis, dan perbuatan tersebut telah disaksikan oleh ramai Sahabat
. Kisah ini telah diriwayatkan oleh Imam al-Bukhari dalam Sahihnya no. 4988. Mus’ab bin Sa’d berkata :
“Aku mendapati ramai orang yang mana menyaksikan peristiwa
arahan Saidina Uthman supaya mushaf-mushaf yang lain dibakar.
 Perbuatan tersebut menjadi kehairanan bagi mereka tetapi
tidak seorang pun dari kalangan mereka mengingkarinya
.”
 Diriwayatkan oleh Abu Bakr bin Abi Daud dalam bukunya Kitab al-Masahif halaman 41.
Ibn Battal berkata:
“
Perintah Saidina Uthman supaya membakar semua mashaf ketika dihimpunkan al-Quran menandakan keharusan membakar kitab-kitab yang terpada padanya Asma’ullah (nama-nama Allah).
 Yang demikian,
sebagai kemuliaan baginya dan pemeliharaan daripada dipijak dengan kaki serta dicampakkannya pada mana-mana tempat
.”
[18]
Imam al-Suyuti berkata: “
Apabila perlu kepada melupuskan sebagian kertas mushaf dengan sebab basah atau rosak, maka tidak harus diletakkannya pada mana-mana tempat sekalipun tinggi kerana boleh jadi akan jatuh dan dipijak. Begitu juga tidak harus mengoyaknya kerana memisahkan huruf-huruf dan kalam tersebut. Justeru,
kalau dibakarnya dengan api, maka tidak mengapa. Ini kerana perbuatan Saidina Uthman yang membakar semua mushaf dan tiada seorangpun yang mengingkarinya
.”
[19]

Tarjih
Selepas meneliti dua pandangan di atas samada menanamnya atau membakarnya, saya melihat bahawa adalah
diharuskan kedua-duanya kerana ia bermatlamat untuk memuliakan al-Qur’an atau mushaf.
Walaupun begitu
, saya lebih cenderung kepada hujahan mazhab Syafi’i dan Maliki yang memilih dengan cara membakar. Perbuatan sahabat seperti Saidna Uthman yang merupakan ijtihad daripadanya dan juga selepas itu tidak diingkari oleh mana-mana sahabat menjadi hujah yang kuat kepada perbuatan tersebut untuk mengharuskan pembakarannya.
 Ini kerana ianya memang rosak disebabkan banjir dan
alangkah baiknya selepas itu, debu yang berbaki, ditanam kerana mengambil pendapat yang pertama dari mazhab Hanafi dan juga Hanbali
.
Alhamdulillah,
mutakhir ini telah wujud alat yang moden dalam menghancurkan kertas sehingga menjadi seperti debu atau serpihan halus dan tidak kekal lagi walaupun kalimah dan huruf secara zahir
. Kemudian ianya dibakar pula dan kemudian ditanam, maka sudah tentu lebih selamat dalam memuliakan al-Qur’an daripada dihina atau dipijak.
Begitu juga
terpakai dalam isu ini berkenaan dengan nama-nama Allah, kitab-kitab hadith atau kitab-kitab agama yang mengandungi nama Allah yang hendaklah kita muliakan di mana cara pelupusannya dibuat sebagaimana dilupuskan mushaf seperti di atas.
Semoga jawapan ini menyelesaikan isu dan kemelut berkenaan dengan pelupusan mushaf yang rosak atau yang tidak mungkin dapat dibaca lagi dengan sebab ditenggelami air dalam tempoh masa yang tertentu. Wallahua’lam.
Bertarikh: 2 Februari 2022 bersamaan 30 Jamadil Akhir 1443H
[1]
 Surah al-Qiyamah: 17-18
[2]
 Lihat
al-Mu’jam al-Wasit,
2/722
[3]
 Surah al-Isra’: 78
[4]
 Lihat
Mu’jam Alfaz al-Quran al-Karim
, 2/197-198
[5]
 Lihat
al-Quran wa I’jazuhu al-‘Ilm,
 hlm. 2
[6]
 Lihat
al-Tibyan fi ‘Ulum al-Quran
, hlm. 8
[7]
 Lihat
Mabahith fi Ulum al-Quran
, hlm 21
[8]
 Surah Hud : 1
[9]
 Surah al-Hijr : 9
[10]
 Surah al-Isra’: 88
[11]
 Lihat
Tafsir al-Maraghi
, 8/4024
[12]
 Surah al-Dukhan : 58
[13]
 Surah al-Takwir : 27
[14]
 Surah al-Hijr: 9
[15]
 Lihat
al-Durr al-Mukhtar,
1/191
[16]
 Lihat
Kasyaf al-Qina’,
 1/137
[17]
 Lihat
al-Fatawa
, 13/84
[18]
 Lihat
Syarah Sahih al-Bukhari,
 10/226
[19]
 Lihat
al-Itqan fi Ulum al-Qur’an,
 2/1187
-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli


#630: Memakaikan Benang Pada Bayi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum jika seseorang memakaikan benang pada bayinya, disebabkan bayinya itu sering menangis? Hal ini kerana, ada segelintir ibu bapa yang memakaikan benang sama ada di kaki atau tangan pada bayi yang masih kecil, kerana percaya bahawa ia dapat menjaga bayi daripada makhluk halus, penyakit ain dan seumpamanya. Mohon pencerahan ustaz.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Secara dasarnya, Islam telah meletakkan dasar pegangan yang kukuh bahawa tiada apa yang boleh memberi manfaat dan mudarat melainkan Allah SWT. Firman Allah SWT:
وَإِن يَمْسَسْكَ اللَّـهُ بِضُرٍّ فَلَا كَاشِفَ لَهُ إِلَّا هُوَ ۖ وَإِن يُرِدْكَ بِخَيْرٍ فَلَا رَادَّ لِفَضْلِهِ ۚ يُصِيبُ بِهِ مَن يَشَاءُ مِنْ عِبَادِهِ ۚ وَهُوَ الْغَفُورُ الرَّحِيمُ
Maksudnya
:
“Dan jika Allah mengenakan engkau dengan sesuatu yang membahayakan, maka tiada sesiapa pun yang akan dapat menghapuskannya melainkan Dia; dan jika Ia menghendaki engkau beroleh sesuatu kebaikan, maka tiada sesiapapun yang akan dapat menghalangi limpah kurniaNya. Allah melimpahkan kurniaNya itu kepada sesiapa yang dikendakiNya dari hamba-hambaNya, dan Dia lah yang Maha Pengampun lagi Maha Mengasihani.”

[1]
Ibnu Kathir berkata: “Sesungguhnya kebaikan, keburukan, manfaat dan bahaya hanyalah milik Allah SWT sahaja. Tidak ada sesuatu pun menyekutui-Nya dalam hal yang demikian. Maka hanya Allah sahajalah yang berhak diibadahi. Tidak ada sekutu bagi-Nya.”
[2]
Memahami Maksud Tamimah dan Larangan Menggunakannya
Sebelum kami menjawab persoalan di atas, kami terlebih dahulu ingin memberikan keterangan dan gambaran berhubung dengan
tamimah.
Ini kerana, perbuatan tersebut sebenarnya sedikit sebanyak ada hubungkaitnya dengan
tamimah
.
Tamimah
 bermaksud pelindung yang digantungkan kepada seseorang manusia.
[3]
 Menurut al-Imam al-Khattabi,
tamimah
ialah benang-benang yang golongan Arab terdahulu menggantungkannya kepada anak-anak mereka dengan tujuan untuk mengelakkan penyakit ‘ain menurut sangkaan mereka.
[4]
Ibn Abd Al-Barr pula mentakrifkan
tamimah
 sebagai setiap benda yang digantung di bahagian leher daripada rantai kerana takutkan penyakit ‘ain atau bala-bala selainnya.
[5]
Berdasarkan beberapa takrifan berkenaan tamimah yang kami kongsikan di atas, maka dapat dilihat hubungkait di antara tamimah dengan benang yang diletakkan di bahagian kaki anak-anak kecil atau di pergelangan tangan mereka. Perkara yang perlu kita perhatikan adalah, apakah hukum syarak berkenaan perbuatan ini ?
Dalam sebuah hadis yang diriwayatkan daripada ‘Isa bin Abd al-Rahman bin Abi Laila beliau berkata: Aku pergi menziarahi Abu Ma’bad Al-Juhani dan aku mendapati badannya kemerah-merahan. Lalu aku berkata kepadanya: Tidakkah kamu menggantungkan sesuatu ? Maka beliau menjawab:
الْمَوْتُ أَقْرَبُ مِنْ ذَلِكَ قَالَ النَّبِيُّ صلى الله عليه وسلم مَنْ تَعَلَّقَ شَيْئًا وُكِلَ إِلَيْهِ
Maksudnya:
Mati itu jauh lebih baik dari perbuatan tersebut. Nabi SAW bersabda: Sesiapa yang menggantung sesuatu nescaya dia akan diserahkan kepadanya (benda yang digantung)
.
[6]
Menurut Ibn Al-Athir – seperti yang dinukilkan oleh Mulla Ali al-Qari, – sesiapa yang menggantungkan sesuatu ke atas dirinya daripada pelindung-pelindung,
tamimah
, dan yang seumpama dengan keduanya dengan beriktikad bahawa kesemua itu mendatangkan manfaat atau menghalang kemudaratan nescaya dia akan diserahkan kepadanya. Iaitu dia akan dibiarkan bersama benda yang dijadikan pelindung itu dan akan ditinggalkan bersamanya.
[7]
Dalam riwayat lain, Rasulullah SAW bersabda:
مَنْ عَلَّقَ تَمِيمَةً فَلَا أَتَمَّ اللهُ لَهُ
Maksudnya: “
Sesiapa yang menggantungkan tamimah maka Allah tidak akan menyempurnakan buatnya
.”
[8]
Imam Ibn Abd Al-Barr Al-Maliki apabila mengulas berkenaan isu ini berkata: Apabila seseorang itu beri’tikad bahawa benda yang dia gantung itu dapat menolak penyakit
‘ain
 maka sesungguhnya dia telah menyangka yang ia dapat menolak takdir (ketentuan).
Sesungguhnya Islam melarang keras sebarang penggunaan
tamimah
 atau tangkal ini. Dalam sebuah hadis yang diriwayatkan daripada Ibn Mas’ud R.Anhuma, Rasulullah SAW bersabda:
إِنَّ الرُّقَى وَالتَّمَائِمَ وَالتِّوَلَةَ شِرْكٌ
Maksudnya
:
“Sesungguhnya jampi-jampi
,
tama’im (tangkal-tangkal) dan ‘tiwalah’ itu adalah syirik.”
[9]
Imam al-Munawi berkata: Menggunakan tangkal dianggap syirik kerana bererti seseorang itu meyakini ia dapat memberi pengaruh (
ta’thir
) dan ini boleh membawa syirik kepada Allah.
Al-Tibi pula berkata: Maksud syirik pada hadis di atas adalah apabila seseorang meyakini bahawa ia (jampi, tangkal dan tiwalah) mempunyai kekuatan dan mampu memberi kesan (dalam mempengaruhi/mengubah sesuatu) dan perkara tersebut adalah jelas bertentangan dengan tawakkal kepada Allah.
[10]
Dalam hadis yang diriwayatkan oleh ‘Uqbah bin ‘Amir, beliau mendengar Rasulullah SAW bersabda:
مَنْ عَلَّقَ تَمِيمَةً فَلاَ أَتَمَّ اللَّهُ لَهُ وَمَنْ عَلَّقَ وَدَعَةً فَلاَ وَدَعَ اللَّهُ لَهُ
Maksudnya
:
“Siapa yang menggantungkan tamimah (tangkal), nescaya Allah SWT tidak akan selamatkannya dari tangkal itu. Dan siapa yang memakai azimat, nescaya Allah SWT tidak sempurnakan azimat itu.”
[11]
Demikian juga terdapat sebuah riwayat daripada ‘Imran Bin Husain
R.anh
 bahawa Nabi SAW pada suatu hari melihat seorang lelaki yang memakai gelang di tangannya. Lalu Nabi SAW bersabda:
مَا هَذِهِ الْحَلْقَةُ ” . قَالَ هَذِهِ مِنَ الْوَاهِنَةِ . قَالَ ” انْزِعْهَا فَإِنَّهَا لاَ تَزِيدُكَ إِلاَّ وَهْنًا
Maksudnya:
Gelang apakah ini? Maka lelaki itu pun menjawab: Ini disebabkan penyakit. Lalu baginda bersabda: Tanggalkanlah ia kerana sesungguhnya ia tidak menambahkan kepadamu melainkan kelemahan
.

[12]
Justeru, berdasarkan hadis di atas, jelas bahawa Nabi SAW memerintahkan supaya ditinggalkan perbuatan memakai gelang dengan tujuan dan keyakinan bahawa ia dapat menyembuhkan, kerana ia sama sekali tidak dapat memberi manfaat mahupun mengelakkan kemudaratan.
Syeikh ‘Atiyyah Saqar dalam fatwanya pernah menyebut: “Sesiapa yang mempercayai sesuatu khurafat seperti kayu kokka (sebagai tangkal pelindung yang) dapat menghindarkan syaitan dan iblis, memurahkan rezeki dan menyembuhkan penyakit, ia adalah pelaku syirik kerana segala itu adalah hak Allah SWT semata-mata.”
Penutup
Berdasarkan nas dan hujah yang telah dikemukakan di atas, kami berpandangan bahawa
hukum pemakaian benang atau tali di tangan atau kaki bayi dengan keyakinan bahawa ia dapat mendatangkan manfaat atau mengelakkan kemudaratan adalah haram
.
Ini kerana, perbuatan ini bercanggahan dengan akidah yang sejahtera sebagaimana yang telah diajarkan oleh baginda Rasulullah SAW.
Wallahu a’lam.
Bertarikh: 3 Mac 2022 bersamaan 29 Rejab 1443H

[give_form id=”14962″]
[1]
 Surah Yunus: 107
[2]
 Lihat
Tafsir al-Quran al-‘Azhim
, 7/407
[3]
 Lihat
Mukhtar al-Sihah,
hlm. 33
[4]
 Lihat
Ma’alim al-Sunan,
4/204
[5]
 Lihat
al-Tamhid,
17/162
[6]
 Riwayat al-Tirmizi (2072)
[7]
 Lihat
Mirqaat al-Mafatiih,
7/2882
[8]
 Riwayat Ahmad (4/154)
[9]
 Riwayat Imam Ahmad (3615), Abu Daud (3883) dan Ibnu Majah (3530)
[10]
 Lihat
Faidh al-Qadir
, 6/121
[11]
 Riwayat al-Baihaqi dalam al-Sunan al-Kubra (20090), al-Hakim dalam al-Mustadrak (7501) dan Ibn Hibban (6096)
[12]
 Riwayat Ibn Majah (3531)